Energija Balkana - Od 2030. Ford će proizvoditi samo električne automobile\nSve je više proizvođača automobila koji smanjuju proizvodnju vozila na benzin i dizel. Sredinom 2026. godine svi automobili marke Ford biće dostupni i kao električni ili hibridni modeli, a do 2030. u Evropi će proizvoditi samo električne modele. U ponedeljak je Jaguar Lend Rover najavio da će svi njegovi automobili biti potpuno električni do 2030. godine, a njegova marka Jaguar do 2025. GM i Volvo Cars postavili su slično ambiciozne ciljeve.\n18. februar 2021. | 10:39\nFordov električni automobil / Foto: BBC News\nProizvođač automobila Ford najavio je da će njegova linija putničkih vozila u Evropi biti potpuno električna do 2030. godine. Sredinom 2026. godine, svi automobili ove marke biće dostupni i kao električni ili hibridni modeli, dodao je.\nOvom odlukom Ford se pridružuje listi proizvođača automobila koji smanjuju proizvodnju vozila na benzin i dizel. Na ovoj listi su, između ostalih, i Jaguar i Bentli.\nIz Forda najavljuju da će potrošiti milijardu dolara na modernizaciju svoje fabrike u Kelnu, s ciljem da proizvodi električna vozila za masovno tržište do 2023. godine.\n"Naša današnja najava da ćemo transformisati naš pogon u Kelnu, koji je dom našeg poslovanja u Nemačkoj već 90 godina, jedan je od najznačajnijih događaja decenijama unazad. To pokazuje našu posvećenost Evropi kao i modernoj budućnosti sa električnim vozilima, koja je u srcu naše strategije rasta", rekao je Stuart Rovlei (Stuart Rowley), predsednik Forda u Evropi.\nFord, koji drži 15% udela na regionalnom tržištu, najveći je proizvođač automobila koji je dao takvu najavu u Evropi.\nU ponedeljak je Jaguar Lend Rover najavio da će njegovi automobili biti potpuno električni do 2030. godine, a njegova marka Jaguar do 2025. GM i Volvo Cars postavili su slično ambiciozne ciljeve.\nOve godine proizvođači automobila u EU suočiće se sa visokim novčanim kaznama ako ne ispune standarde o emisijama. Velika Britanija je, u međuvremenu, otkrila da planira da zabrani prodaju novih automobila na benzin i dizel od 2030. godine, a Francuska to isto planira do 2040. godine.\n„Elektrifikacija automobila je skup predlog za proizvođače vozila, ali bez obzira na cenu, kompanije zaključuju da moraju preduzeti ovaj investicioni udar, kako bi se kasnije dobro pozicionirale. Ove decenije će se na mnogim tržištima videti kraj prodaje automobila sa motorima sa unutrašnjim sagorevanjem“, rekao je David Leget (David Leggett), automobilski analitičar u GlobalData.\nU utorak se pokazalo da bi Konverti (Coventry) aerodrom, u Engleskoj mogao biti mesto buduće velike fabrike - pogona za proizvodnju baterija za električne automobile.\nVlada Velike Britanije ranije je najavila finansiranje od 500 miliona funti kao deo plana za podršku elektrifikaciji vozila, uključujući razvoj gigafabrika širom Velike Britanije.\nFord, Bentli, Jaguar, GM, Volvo Cars, električni automobili, hibridni automobili, Klen, Evropa, Nemačka, elektrifikacija vozila, baterije, fabrika, Engleska, Velika Britanija


"Odlučnost, snaga i pamet da se bude na pravoj strani istorije"\nDan nezavisnosti Crne Gore obeležen je u centru Lovćenca, na platou ispred Crnogorskog kulturnog centra, svečanim programom u izvođenju Crnogorskog kulturno- prosvetnog društva “Princeza Ksenija”.\n“Okupan suncem, u lepom i sunčanom majskom danu, Lovćenac je odjekivao najlepšim taktovima crnogorske pop muzike, folklora, gusala i stihova crnogorskih pjesnika. Emotivan program izmamio je česte aplauze, ali i po koju suzu potomaka crnogorskih iseljenika”, navelo je u saopštenju za javnost Udruženje Crnogoraca Krstaš.\nNa manifestaciji je istaknuto da u „hiljadugodišnjem trajanju“ Crne Gore ima dosta istorijskih datuma koji zaslužuju večno pamćenje, a da je jedan od njih i 21. maj 2006. godine, kada su građani Crne Gore na demokratskom referendumu, nakon devet decenija, obnovili nezavisnost svoje države.\n“Časnu i istorijsku ulogu imala je tada i crnogorska dijaspora širom sveta, a među prvima i Lovćenac, koji je kroz aktivnosti udruženja ‘Krstaš’ pokazao odlučnost, snagu i pamet da bude na pravoj strani istorije”, piše u saopštenju.\n(Autonomija, foto: Krstaš media)


► Završen protest uz zahtev za smenu Zlatibora Lončara\n23.02.2019 | 18:38h ► 21:35h Beograd\nU Beogradu je večeras održan 12 po redu protest "Jedan od pet miliona" uz novi zahtev - smena ministra zdravlja Zlatibora Lončara zbog loše situacije u zdravstvu i zbog posete predsednika Srbije Aleksandra Vučića i delegacije u vreme sezone gripa sterilnom bloku na hematološkom dečijem odeljenju u Institutu za majku i dete.\nPsiholog Žarko Trebješanin rekao je da Srbiji ne trebaju novi Slobodan Milošević, ni Josip Broz Tito i da građani ne žele da "sjaše kurta, a uzjaše murta".\n"Mi jednostavno nećemo da nas bilo ko jaše. Upravo zato smo na ulici što nam je dozlogrdio kult vođe. Umesto kulta vođe nama je potreban jedna uređena država gde postoji istinska podela vlasti umesto svemoćnog pojednica", rekao je Trebješanin.\nPotpredsednica Demokratske stranke i odbornica u Skupštini Vršca Dragana Rakić obavestila je okupljene da je osnovana Asocijacija slobodnih odbornika koju čini 687 odbornika lokalnih samouprava iz čitave Srbije koji su, kako je navela, udružili snage da usmere delovanje na još jaču borbu protiv "diktatorskog režima" Aleksandra Vučića.\nPosle održanih govora više hiljada građana krenulo je u protestnu šetnju centralnim gradskim ulicama. U Terazijskom tunelu koji su nazvali "Vučićev tunel laži" lepili su nalepnice ispisane obećanja predsednika Srbije Aleksadra Vučića koja nije ispunio.\nPotom "Informacije o ubistvu Olivera Ivanovića objavićemo za dve nedelje", "Gotovo svim funkcionerima oduzećemo pravo da koriste rotaciju na službenim automobilima" i "Pa jedini koji ne vređa nikoga, jedini koji ne govori loše, koji ne govori o drugima, to sam ja".\nTe nalepnice izlepljene su i na vrata zgrade RTS-a i Regulatornog tela za elektronske medije (REM). Ispred zgrade RTS-a raširen je transparent "Tunel laži Aleksandra Vučića" i upaljene baklje.\nOrganizatori protesta su ispred RTS poručili direktoru RTS-a Draganu Bujoševiću i uredniku Nenadu Lj. Stefanoviću da su od onih koji lažu "gori oni koji šire te laži".\nTe nalepinice su izlepljene i ispred zgrade u kojoj je smešten REM, a organizatori protesta su istakli da REM ne radi svoj posao da dozvoljava da brojne televizije sa nacionalnom frekvencijom "sipaju laži". Pitali su da li članica REM-a Olivera Zekić samoproklamovani portparol Vučića i Srpske napredne stranke ili treba da bude portparol građana.\nIspred Skupštine Srbije, gde je protest završen, raširen je transparent "Sloboda, istina, pravda"\nGrađani su i na večerašnjem protestu mogli da potpisuju "Sporazum sa narodom".\nOkupljeni su duvali u pištaljke i nosili brojne transparente na kojima između ostalog piše "Sloboda se osvaja na slobodnim izborima", "Nije Ustav krpa da ga šutiraš", "Mi smo uz narod, ne uz sadašnje i bivše lopove", "1244 razloga Kosova je Srbija" i veliki transparent "Asocijacija slobodnih odbornika", koju je osnovalo oko 700 odbornika iz parlamenata lokalnih samouprava iz čitave Srbije.\nGrađani su u subotu, 16. februara, mogli da potpišu "Sporazum sa narodom" koji sadrži sedam tačaka kojima su se lideri opozicionog Saveza za Srbiju obavezali kako će se ponašati pre i posle eventualne pobede na izborima, što mogu da učine i na večerašnjem protestu.


Dan Republike Srpske – nije inat već ljubav – Novi svet\nDanašnji dan Republike Srpske biće obeležen drugačije nego prethodnih godina zbog pandemije Corona virusa.\nIz službe za saradnju sa medijima predsednika Srbije saopšteno je da je predsednik Srbije Aleksandar Vučić uputio čestitku predsednici RS Željki Cvijanović povodom Dana Republike Srpske:\n„U ime naroda Republike Srbije i u svoje ime, od srca Vam čestitam Dan RS, uz najbolje želje za dobro zdravlje, sreću i svaki napredak. Godina iza nas bila je bremenita brojnim izazovima. Koliko god da su bili teški oni su nas u isto vreme ojačali, okrenuli jedni ka drugima i pokazali da se na međusobnom razumevanju i solidarnosti temelji očuvanje najviših ljudskih i duhovnih vrednosti“.\nI ako je odlukom Ustavnog suda naloženo brisanje spornih odredbi Zakona o praznicima Republike Srpske, vlasti su 2016. godine usvojile zakon o Danu Republike Srpske kako bi implementirale odluku Ustavnog suda BiH.\nReferendum iz 2016. godine služi kao osnov za donošenje zakona vlastima, referendum je više od 99 odsto izašlih glasača odgovorilo sa „Da“ na pitanje da li podržavaju da se 9. januar obeležava i slavi kao Dan Republike Srpske.\njanuar je u zakonu proglašen kao Dan Republike Srpske ali da je ipak to sekundarni praznik i da nije obavezujući\nDan RS je neradni dan i u skladu sa odlukom o određivanju radnog vremena pravnim licima i preduzetnicima koji obavljanju trgovinsku, zanatsku i uslužnu delatnost na području Banja Luke mogu samo da rade u periodu od 00:00h do 24:00h pravna lica i preduzetnici koji obavljaju delatnost proizvodnje hleba, peciva, sveže testenine i kolača, i prodaja istih, trgovinski objekti tipa „Dragstor“ i trgovinski objekti u autobuskim i železničkim stanicama i na benzinskim stanicama, a od 08:00h do 21:00h trgovine na malom pogrebnom opremom.\nU skladu sa radnim vremenom propisanim zaključcima Republičkog štaba za vanredne situacije radiće ugostiteljski objekti.\nZa gradske i prigrdske prevoznike predviđen je nedeljni red vožnje.\nSkupština srpskog narod u Bosni i Hercegovini donela je 9. januara 1992. godine Deklaraciju o proglašenju Republike srpskog naroda Bosne i Hercegovine, kao nezavisne celine unutar Bosne i Hercegovine, a sa ciljem da je pripoji Jugoslaviji, koja se tada raspadala.\nIste godine 8. oktobra Ustavni sud Republike Bosne i Hercegovine je doneo odluku kojom poništava Deklaraciju kao i Ustav Srpske Republike Bosne i Hercegovine od 28. februara 1992. godine.\nUstavni sud se ne protivi obeležavanju dana Republike Srpske, već se protivi da to bude 9. januara, Ustavni sud smatra da se 9. januar odnosi samo na srpski narod, a da ga ostali narodi ne doživljavaju tako.\njanuar je od strane Venecijanske komisije označen kao diskriminatorski i navedeno je da je Dan RS „utemeljen na historijskim događajima koji su značajni i važni za samo jedan narod u RS-u, odnosno za srpski narod“.\nČlan Predsedništva BiH Šefik Džaferović je izjavio da dan pred obeležavanje Dana Republike Srpske neustavan čin i krivično delo.\n„To je datum od kada počinje genocid i masovna stradanja u BiH. Svi se moraju suočiti sa ovim činjenicama. Pozivam institucije da rade svoj posao“, izjavio je Džaferović na Međunarodnoj naučnoj konferenciji o teni „Pravne i političke posledice Deklaracije o proglašenju Republike srpskog naroda Bosne i Hercegovine 9. januara 1992. godine“.\nProslavu dana Republike Srpske uprkos zabrani Ustavnog suda osudila je i Vlada Kanade, jedna od država članica veća za provedbu mira u BiH.\nTagged Dan Republike SrpskePOBEDASLAVA


URS na 38. Međunarodnom sajmu nautike, lova i ribolova u Beogradu\nNa Beogradskom sajmu, u Hali 4. od 30. marta – 03. aprila 2016. godine, biće održan 38. Međunarodni sajam nautike, lova i ribolova.\nUjedinjeni ribolovci Srbije će na ovoj manifestaciji imati svoj štand, na kojem ćemo sve zainteresovane upoznati sa svojim radom, planovima i ciljevima. Dobro došli!\nPodaci za javnost - broj primljenih članova u URS\nu skladu sa našim obećanjem o javnosti u radu i objavljivanju svih bitnih podataka koji se tiču broja primljenih članova i prikupljenih sredstava, ovim putem vas obaveštavamo sledeće:\nAkcija Rečne policije i ribočuvara Srbijašuma na vađenju mreža\nDana 22. marta 2016. godine, jedan od naših članova nas je obavestio da su u kubicima kod beogradskog naselja Krnjača postavljene mreže. Odmah smo kontaktirali Rečnu policiju, koja je informaciju prosledila ribočuvarima Srbijašuma.\nUjedinjeni ribolovci Srbije na Fishing Show 2016 - Novi Sad\nU Novom Sadu je od 17. do 20. marta 2016. godine održana izložba opreme za ribolov i aktivan boravak u prirodi, pod nazivom „Fishing show 2016“.\nNadležnosti Ministarstva unutrašnjih poslova po pitanju ribokrađe\nZbog određenih nejasnoća i pojedinih pogrešnih tumačenja koja se odnose na poslove nadležnosti Ministarstva unutrašnjih poslova Republike Srbije po pitanju ribokrađe, obratili smo se Odeljenju za medije i komunikacije MUP-a, sa molbom da nam razjasne pitanja njihove nadležnosti kada su ovakva krivična dela u pitanju.\nUjedinjeni ribolovci Srbije u jutarnjem programu TV Happy\nGostovanje članova Upravnog odbora Ujedinjenih ribolovaca Srbije Vladimira Stakića i Vladimira Jovickog u jutarnjem programu "Dobro jutro Srbijo" na TV Happy, 13. mart 2016. godine (izvinjavamo se zbog nešto lošijeg kvaliteta snimka).\nApel ribolovcima u vezi ribolova u periodu visokih voda\nMislimo da nema potrebe podsećati savesne ribolovce, da nije etički loviti u ovom periodu ribu u razlivima reka i naraslih stajaćih voda tokom ovih visokih vodostaja.\nPočelo učlanjivanje u Ujedinjene ribolovce Srbije!\nsa velikim zadovoljstvom vas obaveštavamo da smo nakon završenih adimistrativnih procedura, počeli sa prijemom svih zaintersovanih za učlanjivanje u naše udruženje.\nSve neophodne detalje o učlanjivanju, možete pogledati OVDE


Gazprom Naftogazu plaća 2,9 milijardi dolara\nGazprom i ukrajinski Naftogaz završili su pregovore o konačnim detaljima ugovora o tranzitu ruskog plina preko Ukrajine (EPA)\nGazprom će Ukrajini platiti 2,9 milijardi dolara u okviru šireg plinskog ugovora prije 29. decembra da bi Kijev povukao novu tužbu za neizmirena potraživanja, saopćio je ruski naftni gigant.\nU saopćenju se navodi da se očekuje da Ukrajina potpiše dokument o poravnanju i povuče tužbu za sva neizmirena potraživanja prije 29. decembra, prenosi Tanjug.\nGazprom i ukrajinski Naftogaz završili su pregovore o konačnim detaljima ugovora o tranzitu ruskog plina preko Ukrajine, kako bi Rusija nastavila da izvozi taj energent u Evropu i poslije 31. decembra, kada ističe aktuelni ugovor.\nUkrajina i Rusija će zaključiti ugovor o tranzitu ruskog plina na pet godina sa mogućnošću produženja na još 10 godina, izjavio je ukrajinski ministar energetike Oleksej Orhel.\nIznoseći konačne detalje ugovora, on je objasnio da paket sporazuma sa Rusijom ne uključuje direktnu isporuku plina Ukrajini i dodao da je dogovoreno povećanje tarife za transport plina.\nPrema njegovim riječima, sporazum o novom paketu je postignut kao rezultat kompleksnih i teških pregovora i istakao da će ruski plin i dalje teći preko ukrajinske teritorije.\nJedan od direktora ukrajinskog Naftogaza Jurij Vitrenko rekao je da dvije strane moraju da potpišu sve sporazume u vezi sa tranzitom ruskog plin, kao i sporazum o povlačenju tužbi i kontratužbi prije 29. decembra, da bi isporuke tog energenta ka Evropi bile nastavljene i poslije 31. decembra.\nOn je ocijenio da je to veoma težak zadatak, ali je dodao da će ukrajinska strana vrijedno raditi na tome.\nRusija i Ukrajina su, uz posredovanje Evropske komisije, postigle na sastanku u Berlinu u četvrtak načelni sporazum o tranzitu plina, a zvaničnici obje zemlje su najavili objavljivanje detalja sporazuma.\nPostignut načelni sporazum uz posredništvo Evropske unije o kojem sada trebaju razgovarati Moskva i Kijev.\nZbog manjka tog energenta iz Rusije, Ukrajina je zatvorila vrtiće, škole i fakultete, i kupila dodatne količine plina od Poljske.


Kuldija: Uhapšeni u akciji na Šipu bit će predat MUP-u RS-a, sumnja se da je povezan sa ubistvom Miloša Ostojića - Bportal.ba - Najvažnije vijesti iz BiH\nInformacija da je u večerašnjoj akciji sarajevske policije na Šipu uhapšena osoba koja se može dovesti u vezu sa ubistvom Miloša Ostojića u Istočnom Sarajevu zvanično nam je je potvrđena i iz MUP-a Kantona Sarajevo.\n– Policijski službenici Uprave policije MUP-a Kantona Sarajevo postupali su po zahtjevu PU Istočno Sarajevo. U 22.35 sati lišen je slobode A. H. iz Sarajeva nakon što su pripadnici MUP-a RS-a došli do saznanja da se može dovesti u vezu sa ubistvom počinjenim na području PU Istočno Sarajevo. Uhapšeni će biti predat MUP-u RS-a na dalje postupanje – kazala je Kuldija.\nNezvanično, a kako smo ranije objavili, uhapšen je Admir Hodžić, zvani Atko, koji se sumnjiči da je direktnim izvršiocima likvidacije pružio utočište nakon ubistva te da su se kod njega skrivali. Navodno se radi o dvojici počinilaca.\nOznačeno: hapsenje, lukavica, miloš otsojić, sip, ubistvo


Dodik: Međunarodni faktor osjetio priliku da se "napije krvi srpskom narodu"\nTema: Dodik: Međunarodni faktor osjetio priliku da se "napije krvi srpskom narodu"\n13.07.2017., 22:24 #1\nBANJALUKA - Predsjednik Republike Srpske Milorad Dodik poručio je da će institucije Srpske podržati optužene članove Republičke komisije za referendum i odbaciti svaku mogućnost saradnje sa institucijama koje na takav način pokušavaju da disciplinuju stvari u BiH. Dodik smatra da je optužnica sprovođenje muslimanske politike u BiH, te da neće biti osuđujuće presude ako ima pravde. On je za RTRS rekao da optužnica pokazuje kakva je BiH zemlja i da se na ovaj način sudi jednom narodu kojem želi da se ukine pravo na referendum kao način izjašnjavanja o važnim pitanjima, poput Dana Republike koji je narod smatrao važnim s obzirom na izlaznost. Dodik je poručio da Republika Srpska neće odustati od takve mogućnosti, te najavio izmjene ili donošenje novog zakona o referendumu, ali i jačanje zakona o imunitetu tako da se proširi i na članove komisije koje imenuje Narodna skupština.\nOn je upitao kako će Tužilaštvo dokazati da su samo četiri člana Komisije kriva i kako to da protiv njega nije podignuta optužnica iako je vodio kampanju za referendum. Dodik je ocijenio da bi predsjedavajući Predsjedništva BiH Mladen Ivanić i još neki predstavnici Srpske u institucijama BiH mogli reći da neće više da rade ako se na ovaj način odlučuje o njihovom narodu. On je istakao da se Srpska drži slova Dejtonskog sporazuma i Ustava, te da je niz institucija na nivou BiH koje nemaju ustavnu podlogu, ali imaju podršku međunarodnog faktora. "Doći će dan kada će se sve to srušiti kao kula od karata. Pozivamo ih na dijalog da uspostavimo ono što je institucionalno realno moguće. Ovako se ne može graditi BiH", naglasio je Dodik i dodao da je BiH fikcija koja se brani nezakonitim i neustavnim sredstvima, a Ustavni sud BiH politička partija koja se bavi politikom i čije su odluke nelegitimne. Predsjednik Srpske je ukazao da nijedna zemlja na svijetu nema ustavni sud u kojem su sudije stranci, niti je u jednoj zemlji propisano da je nepoštivanje odluke ustavnog suda krivično djelo. On je podsjetio da postoje 92 odluke iz ranijeg perioda koje nisu sprovedene i da nikada nije podignuta optužnica. Dodik je naglasio da su poraženi politički motivisani pojedinci koji stoje iza optužnice za članove Republičke komisije za sprovođenje referenduma o Danu Republike Srpske, jer će Srpska u političkom smislu znati da ovu situaciju iskoristi. Napominjući da se radi na donošenju novog zakona o Ustavnom sudu BiH, Dodik je rekao da iza ove institucije stoji međunarodni faktor koji je osjetio priliku da se posredstvom te priče "napije krvi srpskom narodu". "Javnost u Republici Srpskoj mora da zna da Sud i Tužilaštvo BiH postoje samo da bi urušIli, ponizili i obesmislili Republiku Srpsku, ništa više", rekao je Dodik i dodao da je potrebno jedinstvo da se ne bi dozvolilo degradiranje Srpske.\nOn je ukazao da se za iste događaje donose različite odluke, poput odluka u vezi sa 9. januarom i 1. martom, iako je korištena ista argumentacija. Dodik je rekao da će se politički pokušati problematizovati situacija da bi se Srpska prikazala kao loša, a Sarajevo kao dobro, ali da je jasno da Srbi ne bi mogli živjeti u BiH ako bi se ukinula Srpska, čemu Sarajevo teži. "Bili bi istjerani odavde. Srbi bi doživjeli sudbinu Srba sa Kosova", zaključio je Dodik. Tužilaštvo BiH podiglo je optužnicu protiv Siniše Karana, Dragoljuba Reljića, Gorana Zmijanjca i Milana Petkovića zbog neizvršavanja odluke Ustavnog suda BiH u vezi sa referendumom u Republici Srpskoj.\nNjih Tužilaštvo tereti da su, kao predsjednik i članovi Republičke komisije za sprovođenje referenduma o Danu Republike Srpske, kao "službena lica u institucijama entiteta, odbili da izvrše konačnu i izvršnu odluku Ustavnog suda BiH, te počinili niz radnji i aktivnosti na sprovođenju referenduma o Danu Republike". Srpska se ne suprotstavlja formiranju zajednice, već odnosima u BiH Predsjednik Republike Srpske Milorad Dodik izjavio je da Srpska ništa ne blokira, niti se suprotstavlja Ugovoru o osnivanju transportne zajednice, već odnosima u BiH, u kojoj mora da se uvažava činjenica da je i Srpska nadležna za to.\n"Ako hoćete odluke koje izlaze iz BiH, onda ćete morati da uvažite činjenicu da je Republika Srpska nadležna za to i da tamo trebaju tri ministra - dva iz entiteta i ovaj sa nivoa BiH da čine kvorum za donošenje odluke o tome koje će stavove zastupati u toj zajednici i da se u nekom periodu od, na primjer, osam mjeseci ili godinu dana rotiraju, a ne da se to ostavi ovim neodgovornim ljudima iz Savjeta ministara da o tome odlučuju", istakao je Dodik.\nOn je za RTRS rekao da je Savjet ministara BiH apsolutno pobjegao od svojih odgovornosti i nije vodio raspravu o tome, te podsjetio da su, prema Dejtonu i Ustavu, komunikacije na nivou entiteta, a ne na nivou BiH, kao i da je visoki predstavnik namjestio neko ministarstvo, koje se sada zove Ministarstvo komunikacija i saobraćaja. "To nije nadležnost BiH, ali kao takvo postoji tamo i to je još jedna od otetih nadležnosti Srpske", dodao je Dodik. Dodik je podsjetio da je Evropa tražila konsenzus za prihvatanje Ugovora o transportnoj zajednici, a da je Republika Srpska o tome pitana samo jednom i to prije nekoliko mjeseci. "Mi smo imali neke primjedbe, u nadi da ćemo obaviti neke razgovore. Oni su te primjedbe od prije nekoliko mjeseci, bez ikakvog razgovora, odnijeli u Evropu da optuže Srpsku. Mi nismo imali ni uvida u to, nismo ni znali o čemu je riječ, nismo ni znali da će to biti na dnevnom redu", rekao je Dodik.\nPredsjednik Srpske je istakao da je takva neodgovornost rezultat činjenice da su navodno iz BiH otišli projekti koji podrazumijevaju 241 milion evra za BiH, od čega 50 miliona u Srpskoj, a ostalih skoro 200 miliona u Federaciju. "Izvinite, ja sam protiv toga. Kako je moguće da to prihvate Šarović, Crnadak, Mektić ili bilo ko. Je li to stav BiH, nije i ne može da bude. I imajući u vidu upravo to, da nam se ne dešava stalno ta ista matrica, mi smo tražili da se tamo stave ovi zaključci. Znači, ne da se interveniše u tekst formiranja te transportne zajednice, nego da se urede odnosi u BiH kako funkcionisati na pitanjima te zajednice izvan BiH", naglasio je Dodik. On je dodao da to mora da se usaglasi u BiH, u kojoj postoji mehanizam koordinacije.\nDodik je istakao da ovaj Savjet ministara, na čelu sa Denisom Zvizdićem, pravi nepopravljivu štetu Republici Srpskoj, podsjećajući na njihove pokušaje nametanja Srpskoj agende, tajnog donošenja mehanizma koordinacije, do usvajanja krivičnog zakona i pokušaja da nametnu odgovornost za neko navodno negiranje genocida, a sada priče o transportnoj komunikaciji. "Oni samo pokušavaju da tačka napada bude Srpska, a oni su kao neki dobri momci", dodao je Dodik. Prema njegovim riječima, Zvizdić sa Savjetom ministara radi isključivo protiv Republike Srpske i činjenica je da je to mjera u kojoj on gleda uspješnost Savjeta ministara, jer je on Bošnjak koji želi da nanese što je moguće više štete Srpskoj. "On nije uvažavao stavove iz Srpske i pokušava da se lažno predstavlja kao neka vlada koja nije, jer je on pomoćni organ Predsjedništva i trebao bi da u okviru Ustava funkcioniše, a ne da sebe lažno predstavlja kao važnu facu koja nema nikakvog digniteta, koji nema ni parlamentarne podrške, ni većine", dodao je Dodik. On smatra da Zvizdić ima strah jer zna da postoji većina za njegovu smjenu i da je gotovo blizu toga da je bivša politička ličnost. "Zvizdić je doveden u poziciju da mora da odgovori na pitanje - zašto to niste ovdje iskonsultovali i doveli do kraja, zašto ste ponizili Republiku Srpsku i zašto ljudi iz Srpske idu tamo /u Evropu/, kleveću Republiku Srpsku i govore zašto vi ne okrivite Srpsku", rekao je Dodik.\nOBA je za Srpsku neprijateljska organizacija\nPredsjednik Republike Srpske Milorad Dodik izjavio je da se ne plaši Obavještajno-bezbjednosne službe /OBA/ BiH i njenog šefa /Osmana Mehmedagića/ Osmice, koji je bio čovjek od najvećeg povjerenja Alije Izetbegovića, te naglasio da ta služba za Srpsku predstavlja neprijateljsku organizaciju. On je ponovio da postoje dokumenti u kojima se vidi da OBA prati rukovodstvo Srbije, što je nedopustivo. "Znam da i mene obrađuju, stalno me prate u pokušaju da me diskriminišu, kriminalizuju", rekao je Dodik za RTRS. Prema njegovim riječima, Osmica je ratni bezbjednjak Alije Izetbegovića, koji je, kada je umirao, poručio svom sinu Bakiru da čuva Osmicu, kojeg je Bakir postavio u tu obavještajnu službu. "Ovaj je pretjerao, pokušava da obezbijedi samo uticaj bošnjačke strane. Mi nemamo nikakvu saradnju s njima, oni su za nas neprijateljska organizacija, samo rovare i gledaju kako će u Republici Srpskoj napraviti nešto loše", rekao je Dodik. On je naglasio da svi u OBA - Srbi, Hrvati, Bošnjaci, rade na istom zadatku, jer Srbi tamo i ne postoje, to je, kako je rekao, podanička komponenta. Dodik kaže da je Osmica, za kojeg je nemoguće očekivati da nije znao gdje se nalaze jame oko Sarajeva u kojima su ubijani Srbi, prihvatljiv Savezu za promjene. "Nije moguće očekivati da takav čovjek koji je radio u ratu to što je radio sada odjednom bude objektivan", rekao je Dodik.\nSadržaj ovog članka kopiran je sa portala Nezavisnih novina, a original se nalazi na linku: http://www.nezavisne.com/novosti/bih/Dodik-Medjunarodni-faktor-osjetio-priliku-da-se-napije-krvi-srpskom-narodu/434511\n13.07.2017., 22:38 #2\nRe: Dodik: Međunarodni faktor osjetio priliku da se "napije krvi srpskom narodu"\nSto Dodik ne hapsi BiH radnike po Srpskoj? To sve treba hapsiti kao teroriste i anti drzavne elemente.\n13.07.2017., 22:40 #3\nAko neprijatelj zapuca - a znate gde je Beograd\nČak i Doda ima kućerdaču ovde - u full-u\n14.07.2017., 00:58 #4\nNije li više pripala muka tom međunarodnom faktoru\nod količine do sada popijene srpske krvi ?\nSve je krenulo od vampira iz Bakingemske palate !\n14.07.2017., 01:01 #5\nKo je veci Firer, Duduk ili Milo?\n14.07.2017., 01:03 #6\nDodik je dobri firer. Milo je zli firer.\n14.07.2017., 01:12 #7\nDobar firer je oksimoron.\n14.07.2017., 02:18 #8\nDodik preteruje, Srpska bi zbog njega mogla ispaštati.\n14.07.2017., 07:56 #9\nOvo neće moći kao izvor.\nU Banjoj Luci počeo međunarodni skup „Turska na Balkanu“ I Dodik govorio...\nPoslednja poruka: 01.12.2012., 22:18\nUmetnost kao opustajuci faktor\nAutor neustrasiv u forumu Likovna umetnost\nPoslednja poruka: 28.10.2004., 18:33


Vučić obišao skladište u Staroj Pazovi: Srbija dala 300 miliona evra za medicinsku opremu /video/ - Sputnjik Srbija\n23:29 18 Septembar 2020\nVučić obišao skladište u Staroj Pazovi: Srbija dala 300 miliona evra za medicinsku opremu /video/\n10:34 05.04.2020 (osveženo 11:40 05.04.2020) Preuzmite kraći link\nNaveo je i da je Srbija uspela da uveze više od 30 miliona hirurških i 15 miliona epidemioloških maski.\nVučić je rekao da je u Srbiju, od izbijanja krize, dopremljeno ukupno 573 respiratora i da ima još 1.000 naručenih i plaćenih respiratora.\nOn je ukazao da za respiratorima i drugom opremom vlada „opšta tuča“ na svetskom tržištu.\n„Respirator je pre ove pandemije koštao oko 26.000 evra, a danas ne može da se kupi sa sigurnošću ni za 300.000 evra“, kaže predsednik Srbije Aleksandar Vučih ilustrujući kakva „tuča“ na svetskom tržištu vlada za opremom.\nPredsednik je kazao da je korišćenje magacina u Staroj Pazovi dao Milšped, a da BIA vodi računa o svakom komadu opreme.\nVučić je rekao da će 10 kliničkih respiratora biti prosleđeno u Novi Pazar u kom se očekuje porast obolelih kao i da će sve opšte bolnice u Srbiji dobiti transportne respiratore.\nskladište, Aleksandar Vučić, virus korona


Briselski sporazum: Hahn podseća šta je Srbija mogla, a nije uradila\nJohannes Hahn u Beogradu, ilustrativna fotografija\nPrilikom nedavne posete Beogradu, a kasnije i u Briselu, Johannes Hahn, evropski komesar za politiku susedstva i proširenje EU, rekao je da je Srbija mogla više da učini u implementaciji nekih obaveza iz Briselskog sporazuma bez kosovske strane i da se ne može prihvatiti izgovor njenih zvaničnika da je realizacija kasnila zbog nepostojanja vlade u Prištini.\nOdgovarajući na pitanje RSE, Hahn je konkretizovao svoju raniju primedbu da je Srbija sama, bez Kosova, mogla učininiti više u primeni Briselskog sporazuma, i ilustrovao je jednim primerom.\n“Ako pogledate Briselski sporazum, zapazićete više oblasti koje je svaka strana mogla sama da implementira, bez čekanja na onu drugu. Uzgred, većina tačaka Sporazuma mogla je tako da se primeni i upravo zato sam podstakao Srbiju, ali i Kosovo, da ispune ono što je njihov deo posla iz Sporazuma, umesto da, recimo, čekaju na formiranje vlade da bi dali podršku za uvodjenje medjunarodnog telefonskog koda. Ja verujem da je to pitanje srpska vlada mogla sama da reši, ne čekajući bilo šta drugo”, rekao je Hahn.\nNaš dopisnik iz Brisela Rikard Jozwiak javlja da su mu diplomati iz Evropske komisije, kao i nekih članica EU preneli da Nemačka i Velika Britanija, ali i druge zemlje tzv. stare Evrope, insistiraju da je Srbija mogla da ispuni i druge obaveze za koje joj nije bila potrebna kosovska vlada. Od Beograda se, recimo, očekivalo da ukloni takozvani “park mira” na mostu u Kosovskoj Mitrovici, koji ometa slobodu kretanja, što je pitanje koje su Srbija i Kosovo Briselskim sporazumom već regulisali. Ali, to nije sve.\n“Ukazuje se i na to da Srbija još uvek uniformno ne priznaje kosovske univerzitetske diplome iako joj za to nije bilo neophodno formiranje nove kosovske vlasti, pošto je to unilateralni potez srpske strane. Kritikuje se i neaktivnost Srbije u implementaciji energetskog sporazuma sa Kosovom, tako da elektromreža sa severa još uvek nije integrisana u kosovski energetski sistem. Generalno govoreći, u Briselu su veoma nezadovoljni time što srpski zvaničnici i diplomati, umesto da ih implementiraju, još uvek žele da pregovaraju o pitanjima koja su već dogovorena. U tom smislu se krajnje otvoreno poručuje da ukoliko Srbija ne počne da primenjuje već dogovorena poglavlja iz Briselskog sporazuma, neće biti otvoreno ni poglavlje 35, 23 i 24, niti bilo koje iz seta takozvanih lakših poglavlja”, prenosi Jozwiak.\nI Dušan Janjić iz Foruma za etničke odnose za RSE kaže da je Srbija u medjuvremenu mogla mnogo toga da uradi, a nije. Mogla je, kaže, recimo, da izmeni pojedine delove zakona, neke uredbe, a negde da prilagodi delovanje institucija. On navodi neke konkretne primere onoga što je Beograd propustio da učini kad je u pitanju sloboda kretanja robe.\n“Srbija nije donela niz pravilnika o veterinarskoj kontroli na carini, a nije čak napravila standard ni listu šta se smatra domaćim proizvodom, da bi onda to bilo oslobodjeno carine”.\nJanjić podseća i da Beograd nije završio ni sve što je moglo da se uradi u vezi sa formiranjem Zajednice srpskih opština.\n“Srbija je podržala upravljačku grupu koju čine predstavici četiri opštine sa severa Kosova da naprave statut. Taj statut je navodno napisan, ali kako ga nema u javnosti, sigurno je da komesar Johanes Han to ubraja u neizvršne obaveze”.\nNeke odredbe Briselskog sporazuma, navodi naš sagovornik, Srbija je primenila, ali ne do kraja. Evo šta nije uradjeno kad su u pitanju policijske snage:\n“Napravljeni su spiskovi ljudi iz MUP-a Srbije koji su nastavili da deluju u Kosovskim policijskim snagama, ali viškovi tih ljudi za koje nije bilo mesta u KPS-u nisu rasporedjeni na neke druge poslove, oni se, jednostavno, i dalje vode na platnom spisku MUP-a Srbije. Njima je trebalo dati ili start-up kredite za nove biznise ili im pomoći da se prekvalifikuju ili ih povući u MUP Srbije u Srbiji. Imamo, takodje, i problem veterana rata, čije socijalne dodatne je plaćao Beograd, ali to pitanje nije uopšte pokrenuo u Briselu. Sada ti ljudi na Kosovu žive zahvaljujući parama iz Srbije, dok kosovske vlasti smatraju to udruženje veterana ilegalnim, a za Brisel predstavlja ozbiljan bezbednosni problem”, kaže Janjić, koga pitamo šta je Beogad u pogledu tog viška policije i udruženja veterana trebalo da učini, a što bi bilo u skladu sa Briselskim sporazumom:\n“Beograd je na neki način trebalo da reguliše njihov status, veterane, na primer, da motiviše da se registruju po kosovskom zakonu i da posreduje kod kosovskih vlasti da počnu da im se isplaćuju socijalna davanja. Oni, naime, nisu obaveza Kosova sve dok se, recimo, ne prijave na berzu rada i institucijama Kosova. Kad je u pitanju policija, to je isključivo problem MUP-a Srbije, to su viškovi ljudi i mora im se na neki način pomoći u rešavanju njihove egzistencije”, objašnjava naš sagovornik, koji podseća da ni funkcionisanje sudova na severu Kosova Srbija nije pomogla, a mogla je to da učini:\n“Nije u potpunosti proradio sud na severu. Srbija je mogla bez kosovske strane da prenese predmete koji se vode po sudovima u Srbiji, da ih preda kosovskim sudovima jer sudovi postoje bez obzira na tehničku vladu. To je čisto tehnička operacija, koja je, naravno, tražila da se angažuje Ministarstvo pravde da preko pravosudnih organa Srbije ubrza rad suda na severu Kosova, odnosno, rasformiranje sudova koji deluju na teritoriji Srbije a vode se da su sudovi sa Kosova”, ocenjuje Janjić.\nU Beogradu je vlast razočarana što nije dobila datum za otvaranje prvih poglavlja, to priznaje i Jadranka Joksimović, ministarka bez portfelja zadužena za evrointegracije. U vezi sa njenom dilemom koju je pre par dana iznela u Briselu, o tome da li će Beograd morati da realizuje doslovno sve obaveze iz Briselskog sporazuma pre nego što se otvori poglavlje 35, naš briselski dopisnik prenosi da to verovatno neće biti slučaj, ali da je za otvaranje poglavlja neophodno da Beograd konkretnim akcijama uveri Brisel da će sve dogovoreno ispuniti.


Banke neće kontrolisati uplatu doprinosa - Bizlife.rs\nBanke neće kontrolisati uplatu doprinosa\n07:35 Beograd, 21/12/2011\nBanke ipak neće morati da kontrolišu uplatu doprinosa, već će to činiti samo ako to žele i uz nadoknadu.\nTakođe, umesto 1. januara, rok primene propisa po kojima će banke moći da obustave isplatu zarada ukoliko poslodavci ne uplate poreze i doprinose, pomeren je za mart 2012. Time se izašlo u susret bankama, prvo da odluka ne bude obavezujuća i drugo da se pomeri rok primene, kako bi sprovele odgovarajuću obuku.\nPremijer Mirko Cvetković juče je najavio da će Vlada predložiti da do marta iduće godine bude odložena primena propisa. „Vlada će Skupštini dostaviti amandman na predložene izmene Zakona o poreskom postupku i poreskoj administraciji jer je kratak rok da bi banke od januara mogle da primenjuju nove propise,“ rekao je Cvetković članovima Američke privredne komore u Srbiji.\nNovina je da banke neće biti obavezne da obustavljaju isplatu zarada za zaposlene u firmama koje ne plaćaju poreze i doprinose, ali će imati naknadu ukoliko prihvate ove nove poslove. „Kontrolu uplata poreza i doprinosi dalje će obavljati Poreska uprava,“ naglasio je premijer.\nPočetkom decembra Vlada je usvojila Predlog zakona o izmenama i dopunama Zakona o poreskom postupku i poreskoj administraciji kojima je, osim istovremene uplate zarada i poreza i doprinosa predviđena i jednostavnija procedura za reprogram poreskih obaveza i objavljivanje spiska najvećih dužnika.\nDugo u javnosti provejavala je ideja da će sve banke biti u obavezi da kontrolišu uplatu doprinosa. Međutim, one su uspele da pomere rok. „Tehnički bilo je nemoguće da počne primena za desetak dana jer je potrebno i uvođenje novih programa. Morali smo i da se izborimo za naš interes ukoliko budemo ovaljali i ovaj posao,“ kažu u jednoj banci.\nDejan Šoškić, guverner NBS, istakao je da svako treba da radi svoj posao, a da nije siguran da banke bilo gde treba da obavljaju posao koji inače pripada nekom državnom organu.


Predlog budžeta u skupštinskoj proceduri\n21 Nov 2020, 10:52 Beograd rts Anđelija Kuzmanović\nPredlog zakona o budžetu Republike Srbije za 2021. godinu ušao je u skupštinsku proceduru. Projektovani deficit iznosi tri odsto BDP-a, dok se javni dug na nivou opšte države smanjuje i do kraja godine zadržava na nivou od 58,7 odsto. Uz Predlog zakona o budžetu stigli su i predlozi odluka o davanju saglasnosti na finansijski plan Republičkog fonda za penzijsko i invalidsko osiguranje, Republičkog fonda za zdravstveno osiguranje, kao i Fonda za socijalno osiguranje vojnih osiguranika, kao i na finansijski plan Nacionalne službe za zapošljavanje za iduću godinu.\nVlada Srbije usvojila je juče Predlog zakona o budžetu Srbije za 2021. godinu, koji predviđa ukupne prihode i primanja budžeta u iznosu od 1.336,3 milijarde dinara, što je povećanje za 45 milijardi dinara u odnosu na procenjeni iznos prihoda za 2020. godinu.\nBudžetom za 2021. godinu predviđeni su ukupni rashodi i izdaci u iznosu od 1.514,8 milijardi dinara, saopšteno je posle sednice vlade.\nProjektovani deficit u 2021. godini iznosi tri odsto BDP-a, dok se javni dug na nivou opšte države smanjuje i do kraja godine zadržava na nivou od 58,7 odsto.\nBudžetom je od 1. januara predviđeno povećanje penzija po švajcarskoj formuli od 5,9 odsto, minimalne zarade za 6,6 odsto, kao i povećanje zarada zaposlenih u zdravstvu od 5 odsto, stalih zaposlenih u javnom sektoru za 3,5 odsto, a zatim će od 1. aprila 2021. godine i za njih ukupno povećanje biti 5 odsto.\nPoslanici Skupštine Srbije izglasali su rebalns budžeta za 2020 godinu. Za rebalans budžeta je glasalo 207 poslanika,…\nDačić: Poslanici u utorak o rebalansu budžeta\n9 Nov 2020, 10:11\nSkupština Srbije će u utorak, po hitnom postupku, raspravljati o predlogu rebalansa budžeta, a potom će se pred poslanicima…\nOpština Golubac usvojila četvrti rebalans budžeta za ovu godinu\n30 Oct 2020, 22:04\nNa trećoj redovnoj sednici Skupštine opštine u Golupcu usvojen je četvrti rebalans budžeta za ovu godinu…


Nasilnik koji udari supružnika ubuduće će hitno biti iseljavan iz porodičnog doma. Sudskoj odluci o iseljenju, prethodiće odvođenje nasilnika u policijsku stanicu, procena rizika koju radi policijski službenik posebno obučen za borbu protiv nasilja u porodici, a potom i pokretanje krivičnog postupka protiv njega.\nNacrt zakona o sprečavanju nasilja u porodici kojim se ovakva rešenja predviđaju, trebalo bi da se nađe pred Vladom Republike Srbije na njenom prvom narednom zasedanju. Ovaj zakon, prema rečima državnog sekretara u Ministarstvu pravde Radomira Ilića, donosi mnogo novina koje bi trebalo da utiču na smanjenje nasilja između supružnika. Ono što je važno, naglašava on, jeste da relevantni državni organi neće reagovati samo kada se nasilje dogodi, već i kada postoji sumnja na to.\n– Novi zakon daje policiji kojoj je prijavljeno nasilje, ovlašćenje da izda naredbu kojom se nasilniku zabranjuje povratak u porodični dom na 48 sati. U slučaju da nasilnik (muškarac ili žena) ne živi sa žrtvom, policijski službenik može u skladu sa zakonom, da mu na isti vremenski period, izrekne zabranu prilaska. Istog trenutka kada nasilniku uruči pismenu potvrdu o izrečenoj meri, policijski službenik je dužan da o izvršenom delu obavesti javnog tužioca koji u roku od 24 časa treba od suda da zatraži produženje izrečene mere na 30 dana. U istom vremenskom periodu, sud je dužan da odluči o predlogu tužioca – objašnjava državni sekretar.\nIako je tužilac "prvi čovek istrage", on u slučajevima porodičnog nasilja neće biti jedini učesnik pokrenutog postupka. Za isti sto, kada se budu donosile odluke, sešće članovi "koordinacionog tela" koji će, kako se navodi u Prednacrtu zakona o sprečavanju nasilja u porodici, činiti sudija, predstavnici centra za socijalni rad, psiholozi... Svi oni prethodno će proći specijalizovanu obuku za borbu protiv nasilja u porodici. Prema Ilićevim rečima, cilj ovog tela nije samo da "usmeri" predmet da ide pravilno kroz krivični ili parnični postupak, već i da pomogne žrtvama.\nDržavni sekretar u Ministarstvu pravde objašnjava da će se odluke donositi glasanjem i da će svaki od članova "koordinacionog tela" potpisivati zapisnik sa većanja. Ukoliko se utvrdi da je neko od njih zloupotrebio poziciju na kojoj se nalazi i svesno doneo odluku koja nije u skladu sa zaštitom žrtve i kažnjavanja nasilnika – odgovaraće.\n– Tužilac koji je do sada mogao, stupanjem na snagu Zakona o sprečavanju nasilja u porodici, moraće da pokrene postupak protiv nasilnika i to po Porodičnom zakonu ("Sl. glasnik RS", br. 18/2005, 72/2011 - dr. zakon i 6/2015) i po Zakoniku o krivičnom postupku ("Sl. glasnik RS", br. 72/2011, 101/2011, 121/2012, 32/2013, 45/2013 i 55/2014). Cilj novih rešenja je da spreči nasilje u porodici, a počinioce što strože kazni – kaže Ilić.\nZakon će, u tačno propisanim slučajevima, davati veća ovlašćenja i sudijama za prekršaje. U slučaju da nasilnik prekrši izrečenu meru, odnosno vrati se u porodični stan ili priđe žrtvi, prekršajni sudija će protiv njega pokrenuti postupak u kojem može da mu se izrekne kazna zatvora do 60 dana. Ako okrivljeni uloži žalbu na ovu odluku, ona neće odložiti njegov odlazak iza rešetaka jer žalba ne odlaže izvršenje.\nGde će nasilnik udaljen iz porodičnog doma boraviti, država nije predvidela jer, kako Ilić navodi, ona nije svemoguća. Praksa razvijenijih zemalja koje, prema njegovim rečima godinama imaju zakone o sprečavanju nasilja u porodici, pokazala je da odluka o smeštanju nasilnika na mesta posebno predviđena za to (samački hoteli, posebni objekti...) nije dobra.\nUpitan kako će se obezbediti puna primena novog zakona, Ilić objašnjava da on spada u "zakone priručnike" koji treba da upute državne organe kako da primenjuju propise i kako da po njima postupaju u kratkom vremenskom periodu.\nPrema rečima državnog sekretara u planu je formiranje registra nasilnika. Ne samo onih koji su osuđeni, već i onih koji su "samo" prijavljeni za nasilništvo.\n– Cilj ovog registra jeste da kada neko dođe pred sud zbog nasilja u porodici, a brani se da to nije učinio, nadležni imaju dokaz da je već prijavljivan – objašnjava Ilić.\nIzvor: Vebsajt Politika, Miroslava Derikonjić, 28.08.2016.


NATO podržava povlačenje SAD iz nuklearnog sporazuma - Svet - Dnevni list Danas\nPočetna » Svet » NATO podržava povlačenje SAD iz nuklearnog sporazuma\nNATO je podržao danas najavu SAD da se povlači iz sporazuma INF o nuklearnom oružju sa Rusijom, i pozvao Moskvu da u narednih šest meseci počne na potpun i proverljiv način da poštuje svoje obaveze po pitanju razoružanja.\n1Piše: Beta 01. februara 2019. 16.30\n„Saveznici u potpunosti podržavaju taj potez“, naveo je NATO u saopštenju izdatom posle objave SAD da se povlači iz ključnog Sporazuma o nuklearnim snagama srednjeg dometa (INF) potpisanog sa Sovjetskim Savezom 1987. godine.\nSAD su najavile da će sutra suspendovati svoje obaveze iz sporazuma i pokrenuti proceduru povlačenja iz sporazuma koja, prema propisima, traje šest meseci.\nUkoliko Rusija za to vreme ne počne da poštuje taj dogovor on će biti ukinut.\nNATO je pozvao Rusiju da „iskoristi ostalih šest meseci da se vrati punom i proverljivom pridržavanju sporazuma i očuva sporazum INF“.\nKako se navodi u saopštenju, ukoliko Moskva ne uništi raketne sisteme kojima, kako Vašington smatra, krši sporazum, Rusija će snositi isključivu odgovornost za okončanje tog ugovora.\nPentagon smatra da novi ruski raketni sistem 9M729 potpada pod taj sporazum, a Moskva tvrdi da ta raketa ima domet manji od 500 kilometara.\nNATO, Nuklearni sporazum, Pentagon, razoruzanje\n01. februara 2019. u 17.42\nČekam samo vest: NATO podržao povlačenje SAD iz NATO-a.


Održano javno slušanje na temu „Ispunjena obećanja-primena UN Konvencije o pravima osoba sa invaliditetom u praksi“\nOdbor za rad, boračka i socijalna pitanja organizovao je u Domu Narodne skupštine, 2. decembra, javno slušanje povodom Međunarodnog dana prava osoba sa invaliditetom, na temu ''Ispunjena obećanja – Primena Konvencije UN o pravima osoba sa invaliditetom u praksi''.\nOdržano javno slušanje na temu "Preduzetničko učenje"\nOdbor za omladinu i sport organizovao je u Domu Narodne skupštine, 30. novembra, javno slušanje na temu ''Preduzetničko učenje''.\nU Narodnoj skupštini održano javno slušanje o ostvarivanju prava izbeglica u zemljama porekla\nOdbor za smanjenje siromaštva održao je 22. juna Dvadeset prvu sednicu, u formi javnog slušanja, na temu „Ostvarivanje prava izbeglica u zemljama porekla“.\nOdržana dvodnevna javna rasprava u okviru pripreme izrade zakona o Narodnoj skupštini i novog poslovnika\nU Domu Narodne skupštine organizovana je 18. i 19. juna 2009. godine javna rasprava o temama od značaja za izradu Predloga zakona o Narodnoj skupštini i Predloga poslovnika Narodne skupštine.\nSreda, 8. april 2009.\nOdržano javno slušanje o položaju Roma u Srbiji\nPovodom Međunarodnog dana Roma, 8. aprila, u Domu Narodne skupštine održana je Druga sednica Pododbora za razmatranje pitanja u vezi sa unapređenjem položaja Roma i implementacijom Dekade Roma.\nOdržano javno slušanje „Poboljšanje položaja izbeglica i interno raseljenih lica u Srbiji“\nNa inicijativu Odbora za rad, boračka i socijalna pitanja, u Narodnoj skupštini Republike Srbije, održano je javno slušanje na temu ''Poboljšanje položaja izbeglica i internoraseljenih lica u Srbiji''.


Kako zaštititi oluke od zamrzavanja? - PODOVI\nPodno grejanje Kako zaštititi oluke od zamrzavanja?\nNiske temperature i sneg koji „kucaju na vratima“ mogu biti štetni po vaš dom. Stoga, neophodno je zaštititi oluke od pojave leda i omogućiti nesmetano oticanje vode koja se stvara usled topljenja snega sa krova.\nOsim štete koju prouzrokuje voda koja umesto da otiče kroz oluke, prodire u objekat, pojava ledenica je takođe veoma opasna. Led koji se stvara može oštetiti same oluke, a padanje ledenica ili celih oluka može prouzrokovati štetu na imovini koja se nalazi u blizini, ili još gore, može uzrokovati povrede kod ljudi koji se mogu naći u blizini.\nGrejni kablovi su vrlo pogodni za osiguravanje oluka i odvodnih cevi bez snega i leda. Zaštita oluka se može izvesti upotrebom grejnih kablova konstantne snage, ili samoregulišućih grejnih kablova. Oni sprečavaju stvaranje snežnih i ledenih pokrivača koji mogu biti vrlo opasni prilikom pada sa krovova ili krovnih oluka. Zaštita krovnih oluka i odvodnih cevi od smrzavanja je stoga pitanje sigurnosti ljudi na terenu ispod. Pored toga, izbegavaju se oštećeni krovovi, oluci i odvodne cevi nakon mraza.\nFoto: Enerset doo / Sistem grejnih kablova se ugrađuje u horizontalne oluke i vertikalne spustove\nNexans Norveška proizvodi grejne kablove za delove objekta gde zadržavanje snega i pojava leda može uzrokovati štetu na imovini ili povrede ljudi.\nSistem grejnih kablova za otapanje snega i leda u olucima se ugrađuje u horizontalne oluke i vertikalne spustove. Grejni kablovi koji se ugrađuju u oluke moraju da zadovolje snage od oko 35W/m do oko 60W/m oluka.\nŠirine odnosno promera horizontalnog oluka i olučne vertikale\nNačina izvedbe oluka (lomovi krova, krovne uvale ili prelazi između krovnih ravni)\nNagiba krova sa koje se otapa sneg\nPovršine krova sa koje sneg dolazi u olučni sistem\nGrejni kablovi se ugrađuju u slivnike da bi se omogućio nesmetan protok vode u zimskim uslovima.\nFoto: Enerset doo / Zaštita oluka se može izvesti upotrebom grejnih kablova konstantne snage, ili samoregulišućih grejnih kablova\nGrejni kablovi sa rednim otporom (konstantne snage) obično se instaliraju u dve linije (napred-nazad), tako da linearna snaga grejnog kabla mora biti polovina izračunate linearne snage za ugradnju u krovni oluk. Potrebno je voditi računa o tome da kabl ne dodiruje sam sebe i da se obezbedi jednako rastojanje između linija kabla. Najviša dozvoljena instalirana snaga u krovnom žlebu zavisi, između ostalog, i od materijala od kojeg je oluk napravljen.\nSamoregulišući grejni kabl prilagođava emisiju toplote u odnosu na temperaturu okoline, što znači da će kabl emitovati veliku snagu kada je pokriven snegom ili ledom.\nPored izbora grejnih kablova, pravilan odabir termoregulacione opreme ima veoma važnu ulogu kada je reč o efikasnosti i pouzdanosti sistema za zaštitu oluka od snega leda. Senzori vlage i temperature detektuju vrednosti i povezuju se na kontroler koji uključuje sistem samo onda kada su oba parametra ispunjena i kada postoji opasnost da sneg i led oštete oluke. Iako samoregulišući kablovi smanjuju svoju snagu sa porastom temperature imajte na umu da se grejni kabl nikada ne „isključuje“ i da je kontroler temperature neophodan jer osigurava ekonomičnu kontrolu potrošnje energije čuvajući spoljašnje površine i krovove bez snega i leda.\nSamoregulišući grejni kablovi sprečavaju nagomilavanje snega i leda na rizičnim delovima krovova i oluka. Njihova osobina da prilagođavaju snagu u zavisnosti od spoljašnje temperature i da to čine u svakoj tački kabla, posebno je korisna za ovu namenu. U praksi, deo kabla koji se nalazi u horizontali koja je osunčana, emitovaće daleko manju snagu od dela kabla koji se nalazi u vertikalama. Dužina provodnika ne utiče na snagu po metru dužnom, tako da se dužina grejnog kabla može prilagođavati prema potrebama, na licu mesta.\nStoga, posavetujte se sa stručnjacima iz kompanije Enerset iz Beograda o upotrebi grejnih kablova za otapanje snega i lega i spremni dočekajte zimu.\nPrethodni tekstPodovi za prodavnice i restorane\nSledeći tekstPrednosti čišćenja parom u odnosu na tradicionalne sisteme čišćenja\nEKO-SISTEM d.o.o. – Pod od reciklirane gume za teretane i fitnes...


Nova platforma za dijalog Srbije i Rusije — otvoren Ruski balkanski centar /foto, video/ - 29.04.2021, Sputnik Srbija\nU prisustvu visokih zvanica u Beogradu je svečano otvoren Ruski balkanski centar, koji će, kako je rečeno, biti platforma za dijalog građanskih društava i... 29.04.2021, Sputnik Srbija\npolitika, vesti, video, multimedija, rusija\n12:18 29.04.2021 (Osveženo: 01:13 26.08.2021)\n© Sputnik / Lola ĐorđevićOtvaranje Ruskog balkanskog centra u Beogradu\nUčesnike skupa pozdravili su osnivači dr Slavenko Terzić, dopisni član SANU, i Konstantin Zatuljin, predsednik Upravnog odbora Centra, kao i predsednik Skupštine Srbije Ivica Dačić, ambasador Rusije u Srbiji Aleksandar Bocan-Harčenko i Mansurbek Sultanov, direktor „RŽD Internešenel“ u Srbiji.\nZatuljin je pročitao poruku potpredsednika Vlade Rusije Jurija Borisova povodom osnivanja Centra u kojoj se ističe da bez obzira na posledice pandemije korona virusa i krizu u svetskoj privredi, saradnja Rusije i SRbije nastavlja da se razvija uspešno i dinamično po svim pravcima.\n„Formiranje zajedničke nevladine organizacije dopineće daljem jačanju trgovinsko-ekonomske i kulturno-humanitarne saradnje, kao i pokretanju novih interesantnih projekata i inicijativa“, naveo je Borisov u poruci.\nPodsećajući da će tema konferencije u organizaciji RBC biti „Prošlost, sadašnjost i budućnost rusko-srpskih odnosa“, Zatuljin je ukazao da Rusija i Srbija nemaju zajedničku granicu, da naši narodi nisu živeli u jednoj državi ali ih je vekovima povezivala ista vera, slični pogledi na svet i uzajamna, ponekad mistična ljubav.\n© Sputnik / Lola ĐorđevićKonstantin Zatuljin\nOn se prisetio i oodređenih dramatičnih momenata u istorijatu tih odnosa, između ostalog, NATO bombardovanja Jugoslavije.\n„To što Rusija nije pomogla Jugoslaviji može se objasniti, ali se ne može opravdati“, rekao je Zatuljin i dodao da se može samo izraziti žaljenje što je Rusija tada bila toliko slaba, naglasivši da bi „današnja Rusija teško dozvolila bombardovanje Jugoslavije“ i da „više nema pravo na slabost“.\nAmbasador Bocan-Harčenko pročitao je poruku šefa ruske diplomatije Sergeja Lavrova koji je podsetio da se odnosi dve zemlje razvijaju uzlaznom linijom i ukazao na značaj društvene diplomatije u jačanju prijateljstva i saradnje dva naroda i dve države, izrazivši očekivanje da će centar dati svoj doprinos tome.\nBocan-Harčenko je poručio da će se i sam truditi da pomogne radu Centra, čije otvaranje smatra značajnim korakom na putu razvoja dijaloga, društvene diploamtije i celokupnih odnosa Rusiej i SRbije.\n„Naši odnosi su na najvećem usponu ali uz to postoje i iskušenja i zbog toga su otvaranje Centra i ovaj skup veoma aktuelni. U svojoj praksi i svakodnevnim aktivnostima osećamo manjak dodatnog intelektualnog doprinosa koji bi bio rezultat otvorenog naučnog dijaloga među ljudima koji znaju Srbiju i Balkan i vole Srbiju i Balkan“, rekao je ambasador.\nKako je dodao, očekuje i da će Centar u svojoj analizi obrazložiti štetu od pokušaja da se Srbija pa i cela regija stave pred izbor „ili Rusija, ili EU i Zapad“.\nDr Slavenko Terzić rekao je da će RBC biti ne samo mesto okupljanja ruskih i srpskih, odnosno balkanskih i drugih istraživača nego i svojevrstan istraživačko-logističi most intelektualnog dijaloga ruske, srpske, blaknakse i drugih evropsih i izvanevropskih sredina.\n© Sputnik / Lola ĐorđevićBivši ambasador Srbije u Moskvi Slavenko Terzić\nBivši ambasador Srbije u Moskvi Slavenko Terzić\n„Nastojaćemo da RBC bude u misiji dubljeg ruskog poznavanja i razumevanja Balkana, ali i boljeg poznavanja i razumevanja Rusije, njene civilizacije i savremenih težnji od strane balkanskih sredina. Svaka istorijska epoha ima svoj sopsstveni smisao i značenje. Mi se nalazimo upravo na početku jedne nove istorijske epohe prepune različitih izazova“, konstatovao je Terzić, naglasivši da će zato RBC težiti da okupi što više stručnjaka različitih profila.\nDodao je da će Centar biti otvoren za saradnju i sa svim drugim ustanovama i centrima, te da će u skladu sa svojim mogućnostima nastojati da doprinese unapređenju svih vidova saradnje Srbije i Rusije i Rusije i drugih balkanskih zemalja u interesu napretka i stabilnosti Jugoistočne Evrope.\nMansurbek Sultanov je uz izraze podške Centru, podsetio da njegova kompanija daje doprinos progresivnom ekonomskom rastu SRbije putem konstruktivnog ulaganja u modernizaciju njenih ovnovnih ssaobraćajnih arterija i izgranju tranzitnog potencijala države.\n„Moto naše kompanije je „Gradimo zajedno, gradimo za budućnost“ i za RŽD Internešenel je jako bitno da naše građevinske projekte prati realizacija socijalnih inicijativa“, rekao je Sultanov i izrazio uverenje da je svebuhvatna saradnja dve džrave pokretač ekonomskog razvoja Srbije.\nVerujemo, poručio je Sultanov, da nas u budućnosti čeka mnogo sličnih susreta, a da će se oblasti partnerstva između naših zemalja samo umnožavati.


Odluka o racionalizaciji voznog parka SDP-a donijeta je prije mandata generalnog sekretara SDP BiH Elvira Karajbića\nDemantij portalu Slobodna Bosna\nPortalu Slobodna Bosna, poslan je demantij na tekst: Link\nDemantij prenosimo u cjelosti:\n“Dana 06. septembra 2019. godine na Vašem portalu objavili ste tekst pod naslovom „POZDRAVLJA VAS SVE – KARABAJA: Novi generalni sekretar SDP BiH Elvir Karajbić oduzeo službeno vozilo Saši Magazinoviću“.\nU cilju cjelovitog i istinitog informiranja javnosti, zahtijevamo da na Vašem portalu, u skladu sa članom 8. Zakona o zaštiti od klevete Federacije BiH, objavite demantij koji vam dostavljamo.\nNavodi u dotičnom tekstu nisu istiniti, jer nije došlo do nikakvog oduzimanja službenog vozila predsjedniku Glavnog odbora SDP BiH Saši Magazinoviću.\nIstina je da su, u cilju finansijske stabilizacije SDP-a, poduzete određene mjere uštede, uključujući i mjeru racionalizacije voznog parka, što je odluka koja je donesena i prije mandata sadašnjeg generalnog sekretara SDP BiH Elvira Karajbića. Racionalizacija se odnosi na mnoge segmente poslovanja SDP-a, a ne samo na naš vozni park.\nFinansijska stabilizacija je unutrašnja stvar SDP-a, a sa njom su upoznati samo članovi partijskih organa, tako da su sve informacije koje ste naveli u potpunosti netačne i plod kafanskih priča.\nEvidentno je da ovakvi tekstovi žele nanijeti razdor unutar partije, koji su proizvod onih koji su nas željeli „vjenčati“ sa SDA, ali u tome nisu uspjeli. Takve informacije dolaze i od osoba koje su direktni krivac za finansijsku nestabilnost SDP-a, a koji su svoj spas pronašli u novootkrivenim odnosima sa SDA.\nOvo nije prvi put da iznosite proizvoljne ili netačne informacije o SDP-u i našim zvaničnicima, te ćemo, ukoliko ne objavite ovaj demantij, biti prinuđeni da protiv vas pokrenemo zakonom predviđene mjere.”\n> Naljepnicama stati ukraj zloupotrebama službenih vozila\n> Poziv gradonačelniku Banja Luke Igoru Radojičiću: Povući tužbeni zahtjev protiv organizatora skupa „Pravda za Davida“


Sastanak predstavnika Centra sa sudijama iz Požarevca, Gradišta i Petrovca na Mlavi – Centar za medijaciju\nNaslovna|Sastanak predstavnika Centra sa sudijama iz Požarevca, Gradišta i Petrovca na Mlavi\nSastanak predstavnika Centra sa sudijama iz Požarevca, Gradišta i Petrovca na Mlavi\nadmin_s\t2018-05-23T17:30:05+02:00\t16. maja 2018.|\nU sredu, 16. maja održan je sastanak predstavnika Centra, Gordane Mihailović i Ljiljane Blagojević sa sudijama Višeg i Osnovnog suda u Požarevcu, Osnovnog suda u Gradištu i Osnovnog suda u Petrovcu na Mlavi. Tema sastanka je bila uspostavljanje saradnje u skladu sa Uputstvom Ministarstva pravde, Vrhovnog kasacionog suda i Visokog saveta sudstva.\nNa sastanku je bilo reči o samom institutu medijacije koji je novina za ove sudove, a predstavnice Centra su govorile o prednostima navedenog instituta i kako medijacija može biti korisna ne samo sudovima već i strankama i advokatima u postupku.\nNeke sudije, s dugogodišnjim iskustvom su izrazile želju da se bave medijacijom kada odu u penziju, što je jako dobro i višestruko korisno rešenje. U pitanju stručnjaci sa velikim radnim i životnim iskustvom, od autoriteta u svojim sredinama, koji će uz obuku, brzo biti osposobljeni da vode kvalitetne i uspešne medijacije, a svojim autoritetom mogu pomoći da se ovaj institut ugradi kao efikasan i koristan.\nZajednički zaključak sastanka je da će medijacija zaživeti kada svi relevantni subjekti – država, sudije, stranke, advokati i medijatori, nađu interes u njoj i kada se uspostavi pravična ravnoteža tih interesa.\nSvi sudovi su prihvatili Protokol o saradnji sa Centrom za medijaciju.


Ministarstvo finansija usklađuje akcize na cigarete sa EU\nBEOGRAD - Ministarstvo finansija priprema akcizni kalendar za cigarete od 2017. do 2020, kako bi akcize na cigarete u Srbiji bile usklađene sa onima koje se primenjuju u Evropskoj uniji, potvrđeno je danas Tanjugu u tom ministarstvu.\nKako je rečeno, u narednom periodu znaće se tačan iznos akciza na cigarete, koje bi trebalo da se primenjuju u 2017. godini.\nU Ministarstvu finasija su naglasili da se u ovom momentu još uvek razmatra da li će se izmene Zakona o akcizama, odnositi i na alkoholna pića.\nKako su naveli, povećanje akciza na alkoholna pića, trebalo bi da bude postepeno, do postizanja minimalnog nivoa predviđenog standardima EU, odnosno do sticanja statusa punopravnog članstva Srbije u EU.\n"U narednom periodu, plan je da se izvrše i izmene koje se odnose na oporezivanje akcizom alkoholnih pića u skladu sa standardima EU, jer su postojeća zakonska rešenja, koja uređuju njihovo oporezivanje uređena na drugačiji način u odnosu na onaj koji predviđa standard EU, zbog čega je neophodno opredeliti optimalan rok u kojem bi se predmetna rešenja adekvatno implementirala, a naročito zato što bi to moglo da ima efekte na budžetske prihode", kažu u Ministarstvu finasija.\n« Prvi put normativno uređeni odnosi u predškolskim ustanovama Zima bi mogla ugroziti 848 stanovnika Pomoravskog okruga »


Jović: Kontakt tačka u Ministarstvu bezbjednosti - infoBirač\nZamjenik ministra bezbjednosti u Savjetu ministara Nedeljko Jović rekao je da oprema za saradnju sa Evropolom koja je smještena u Direkciji za koordinaciju policijskih tijela treba da bude prebačena u Ministarstvo bezbjednosti, jer je tako definisano sporazumom o saradnji sa ovom međunarodnom institucijom i ratifikovano u parlamentu BiH.\n– Konačno smo dobili signal iz Evropola da oni podržavaju donošenje instrukcije, da će uputiti svog oficira za vezu u BiH i da će njihovi stručnjaci doći i početi sa preseljenjem opreme iz Direkcije za koordinaciju policijskih tijela u zajedničku kontakt tačku u Ministarstvu bezbjednosti, kako je i predviđeno Sporazumom o operativnoj i strateškoj saradnji – rekao je Jović Srni.\nOn je istakao da je ovaj sporazum jedini obavezujući pravni akt koji reguliše gdje će se nalaziti zajednička kontakt tačka.\n– Nema više potrebe da se vode razgovori i pregovori o adresi na kojoj će biti smještena zajednička kontakt tačka jer je sve definisano međunarodnim sporazumom koji ima zakonsku snagu i mora se sprovesti – naglasio je Jović.\nOn je naveo da u Ministarstvu bezbjednosti u Savjetu ministara postoji prostor gdje će biti smještena oprema, dodavši da su i predstavnici Evropola obišli te prostorije i utvrdili da ispunjavaju sve tehničke uslove za zajedničku kontakt tačku.\n– Postoji pisana odluka da se određene prostorije u Ministarstvu bezbjednosti u Savjetu ministara dodjeljuju za potrebe zajedničke kontakt tačke za saradnju sa Evropolom – pojasnio je Jović.\nOn je podsjetio da je Sporazum o operativnoj i strateškoj saradnji potpisan 2015. godine, a da je 2017. godine ratifikovan u parlamentima BiH i EU.\nJović je istakao da Direkcija za koordinaciju policijskih tijela nije “tvorac niti vlasnik operativnih podataka”.\n– Direkcija za koordinaciju policijskih tijela nema operativnu nadležnost da vrši istrage krivičnih djela iz mandata Evropola, a što je suština saradnje sa Evropolom- naglasio je Jović.


Od 16. do 20. februara, 14 srpskih kompanija prehrambene industrije, u organizaciji Privredne komore Srbije i Razvojne agencije Srbije, predstavilo je svoje proizvode i izvozni potencijal na 25. međunarodnom sajmu Gulfood, koji se svake godine održava u Dubaiju. Ova manifestacija, okuplja vodeće proizvođače i prerađivače hrane sa svih kontinenata i predstavlja najznačajniji sajam prehrambene industrije na Bliskom istoku.\nU saradnji sa Kancelarijom PKS u Dubaiju, našim izlagačima organizovani su susreti sa predstavnicima najvećih trgovinskih lanaca u Ujedinjenim Arapskim Emiratima. Tokom sajma privrednici su imali više od stotinu sastanaka sa trgovcima i distributerima, a Privredna komora Dubaija organizovala je panel diskusiju o potencijalu tržišta i mogućnostima unapređenja spoljnotrgovinske razmene Srbije i UAE u oblasti industrije hrane.\n„Konkretizacija saradnje sa trgovinskim lancima već je počela. Siguran sam da će poslovi biti uspešni i da će sve više novih proizvoda iz Srbije biti na tržištima Bliskog istoka. Poslovna zajednica UAE i Privredna komora Dubaija prepoznaju Srbiju kao pouzdanog partnera koji nudi prehrambene proizvode izuzetnog kvaliteta. Da bismo tu pozitivnu percepciju potpuno iskoristili, treba više da radimo na brendiranju, sertifikaciji i stabilnosti količina, kako bi se uključili u globalnu utakmicu”, rekao je Marko Selaković, rukovodilac Kancelarije PKS u Dubaiju.\n„Svake godine prijavljuju nam se nove kompanije sa dobrim asortimanom proizvoda što govori o spremnosti naših privrednika da izađu van okvira regionalnog i tržišta EU, i pokušaju da se pozicioniraju gde su i svi veliki svetski igrači. PKS se trudi da privrednicima bude ne samo savetodavna podrška, već i na terenu, u čemu nam pomaže naša kancelarija, ali i komora Dubaija”, rekla je Danijela Strižak, pomoćnik direktora u Sektoru za strateške analize, usluge i internacionalizaciju. Nadamo se da će poseta visoke delegacije Privredne komore Dubaija, planirana početkom aprila, pomoći realizaciji naših planova i daljem unapređenju poslovnih aktivnosti, dodala je Strižak.\nI naši izlagači na sajmu Gulfood vide velike mogućnosti na tržištima UAE i Bliskog istoka.\n“Odlazak na Gulfood bio je odlična prilika da se direktno upoznamo sa zahtevnim tržištem UAE i susednih zemalja. Sledeći korak je dobijanje Halal sertifikata od sertifikacione kuće koju priznaje ESMA, što će značiti dodatnu potvrdu kvaliteta koja je neophodna za pozicioniranje proizvoda”, kaže Sandra Avramovski, osnivač i direktor firme „Cold Pressok”.\nVisoki standardi kvaliteta koje, kako je istakla, kompanija ispunjava, neophodni su za pristup i ostanak na tržištu UAE. „Zahvaljujući proaktivnosti članova PKS, kao i predstavnika komore u Dubaiju, održali smo sastanke sa četiri najveća lanca supermarketa i stupili u kontakt sa distributerima koji imaju iskustva sa proizvodima poput naših. Predstoji nam da uspešno završimo započete pregovore”, rekla je Avramovski.\nZa Miroslava Radivojevića, vlasnika paraćinske kompanije „Natura Gusto”, sajam je novo iskustvo i potvrda da su na pravom putu, da imaju proizvode prepoznatljive ne samo na domaćem, već i na svetskom tržištu.\n„To su potvrdili mnogobrojni posetioci raznih zemalja koji su zainteresovani da budu naši distributeri. Da bismo ostvarili saradnju i ušli na tržište UAE, moramo da ponudimo konkurentne cenovne uslove, fleksibilnost prilagođavanja ukusa ili pakovanja potrebama tamošnjeg tržišta”, ističe Radivojević.\nMilena Cvetić, izvršni direktor kompanije Master Fruits, koja već godinama izvozi zamrznuto voće na tržište Bliskog istoka, posle ovogodišnjeg, trećeg sajamskog nastupa na Gulfood-u, planira početak realizacije potpisanih ugovora, proširenje posla i povećanje plasmana svojih visokokvalitetnih konkurentnih proizvoda - maline, kupine, jagode, borovnica i voćnih pirea u zemljama Bliskog istoka.\nMiloš Mijović, komercijalni direktor kompanije MK Agriculture, koja posluje u sklopu MK Group, izrazio je izuzetno zadovoljstvo pripremom i organizacijom nacionalnog paviljona Srbije na ovogodišnjem Gulfood-u. „Za kompaniju PIK Bečej sajam je bio uspešan, održali smo nekoliko izuzetno važnih sastanaka koji su doneli konkretne pomake, a uskoro očekujemo i realizaciju određenih projekata. Prepoznatljivost naših proizvoda na Bliskom istoku i iskustvo koje imamo iz prethodnih nekoliko godina umnogome su doprineli većoj uspešnosti našeg izlaganja, tako da ćemo nakon ovog sajma ojačati postojeće i uspostaviti nove partnerske odnose, kao odličan zalog za budućnost i potvrdu već dokazanog kvaliteta proizvoda”, kaže Mijović.\nPre svega želeli bismo da se zahvalimo Privrednoj komori Srbije na odličnoj pripremi i organizaciji nacionalnog paviljona Srbije na ovogodišnje Gulfood-u u okviru kojeg je i kompanija PIK Bečej predstavila svoje proizvode.\nPar dana nakon što su se utisci slegli možemo sa sigurnošću da kažemo da je sajam bio uspešan, održali smo nekoliko izuzetno bitnih sastanaka koji su dali konkretne pomake i verujemo u skorijoj budućnosti realizaciju određenih projekata, što je i bio cilj učešća PIK Bečeja na Gulfood-u 2020. Prepoznatljivost naših proizvoda na Bliskom istoku i iskustvo koje imamo iz prethodnih nekoliko godina su u mnogome doprineli većoj uspešnosti našeg izlaganja, tako da čvrsto verujemo da ćemo nakon ovog sajma još više ojačati već postojeće i uspostaviti nove partnerske odnose koji će biti odličan zalog za budućnost i potvrda već dokazanog kvaliteta naših proizvoda.”\nFrankfurt nakon 70 godina neće biti domaćin sajma automobila\nArhipelag na 64. Sajmu knjiga:Podrška čitalaca za književnost bez kompromisa


Imenovanja u nadležnosti Vijeća ministara: Džemil Hajrić na čelu Agencije za sigurnost hrane - Klix.ba\nImenovanja u nadležnosti Vijeća ministara: Džemil Hajrić na čelu Agencije za sigurnost hrane\n16.12.2015. u 18:05\nVijeće ministara BiH je, u skladu s pojedinačnim mišljenjima Agencije za državnu službu BiH, imenovalo Džemila Hajrića za direktora i Dragana Brenju za zamjenika direktora Agencije za sigurnost hrane BiH, Aleksandra Golijanina za direktora i Dražana Primorca za zamjenika direktora Agencije za nadzor nad tržištem BiH, Gordana Milinića za direktora Agencije za unapređenje stranih investicija u BiH, kao najuspješnije kandidate, nakon pojedinačno provedenih procedura javnog konkursa Agencije za državnu službu BiH.\nIstovremeno su dosadašnji direktori i zamjenici direktora u ovim institucijama razriješeni dužnosti od 1.1.2016. godine, kada će imenovani rukovodioci preuzeti dužnost.\nVijeće ministara BiH, na prijedlog Ministarstva sigurnosti, donijelo je Odluku o formiranju Radne grupe za izradu prijedloga odluke o provođenju Rezolucije 1373 Vijeća sigurnosti UN-a o suzbijanju terorizma.\nU Radnu grupu su imenovani predstavnici državnih ministarstava sigurnosti, vanjskih poslova i pravde, Obavještajno-sigurnosne agencije i Državne agencije za istrage i zaštitu te entitetskih ministarstava unutrašnjih poslova, a za predsjedavajućeg je određen Edin Jahić iz Ministarstva sigurnosti BiH.\nRadna grupa će u naredna tri mjeseca sačiniti prijedlog odluke o provođenju Rezolucije 1373 Vijeća sigurnosti UN i dostaviti je Vijeću ministara BiH na usvajanje, što je važan korak u harmonizaciji sistema sprečavanja pranja novca i finansiranja terorizma sa standardima i preporukama Radne grupe za finansijske mjere protiv pranja novca.\nVijeće ministara BiH donijelo je i Odluku o imenovanju članova Upravnog odbora Agencije za sigurnost hrane u koji su, na prijedlog Agencija za sigurnost hrane, imenovani predstavnici nadležnih državnih i entitetskih ministarstava i Brčko Distrikta BiH, u skladu sa Zakonom o hrani.\nVijeće ministara Bosne i Hercegovine imenovalo je Mladenka Čavaru za člana Odbora državne službe za žalbe, kao najboljeg kandidata nakon provedene konkursne procedure u skladu s prijedlogom Nezavisne komisije za izbor članova Odbora državne službe za žalbe.\nVijeće ministara BiH strane investicije Gordan Milinić investicije Aleksandar Golijanin


U Obrenovcu za vikend borba za šampiona B lige ! - Vaterpolo vesti\nPočetna » Domaća takmičenja » U Obrenovcu za vikend borba za šampiona B lige !\nU Obrenovcu za vikend borba za šampiona B lige !\nPrva B liga stigla je do završnice a četiri najbolja kluba iz regularnog dela takmičenja boriće se na F4 turniru na bazenu u Obrenovcu u subotu i nedelju. Kao pobednici Grupe A domaći vaterpolisti TENT-a u subotu će od 21.00 čas igrati polufinale protiv Starog Grada dok će se od 19.15 sastati osvajač Grupe B Zemun Bosal i Singidunum. Veliko finale na programu je u nedelju od 21.00 čas a borba za treće mesto je dva sata ranije.\nTurnir će biti prilika da se najbolja dva tima nađu u borbi za plasman u viši rang, ali će mnogo zavisiti od organizacije takmičenja u sledećoj sezoni zbog učešća najboljih srpskih klubova u regionalnoj ligi. Kako god da se takmičenje organizuje od narednog septembra dva najbolje kluba B lige imaće pravo da se bore za elitni rang što je dovoljan ulog.\nUz to, nakon prikazanih igara tokom sezone očekuje se dobar i uzbudljiv vaterpolo, a zbog prednosti domaćeg terena i savršenog učinka u regularnom delu TENT je favorit, ali svi timovi imaju šansu da se bore za pehar.\nTeget majica reprezentacije Srbije 2,400.00 RSD


DEA I MLADEN STAJU NA LUDI KAMEN U NEDELJU: Biće 200 zvanica, a voditeljka je želela samo da joj ON peva na venčanju | DNEVNE\n“Dea i Mladen shvatili su da nema potrebe čekati s venčanjem i pre dva meseca došli su na ideju da bi mogli da se venčaju za Dein rođendan. Posle njene nesreće, shvatili su koliko se vole i koliko je njihova ljubav prava i da ne postoji nijedan razlog da odlažu brak. Dei se Mladenov predlog u vezi s venčanjem izuzetno dopao, posle čega su počeli do detalja da organizuju duplo slavlje, njen rođendan i venčanje, te da prijateljima i porodici javljaju lepe vesti”, priča izvor i otkriva da Mijatović ne pita koliko šta košta samo da njegova izabranica bude srećna.\n“Za Mladena i Deu početak godine bio je vrlo težak zbog nesreće koju je ona doživela, zbog čega su još više želeli da se venčaju i da ovoj godini koja je za njih bila veoma stresna daju i drugi značaj. Mladen po svaku cenu želi da ispuni sve Deine želje i ništa mu nije teško da uradi kako bi taj dan za nju bio poseban. Nedeljama se bavi organizacijom, muzikom, dekorom, menijem i zvanicama. Iako i ona učestvuje u svemu, Mladen ne želi da je na bilo koji način opterećuje i preuzeo je najveći deo obaveza. Iako su prvobitno planirali da proslava bude privatna i za manji krug ljudi, na kraju se ispostavilo da će ih biti oko 150 do 200 zvanica”, navodi izvor i otkriva da je Deina velika želja bila da joj na proslavi peva poznati crnogorski pevač Šako Polumenta.\n“Kada su je pitali kog pevača bi želela na svom rođendanu i venčanju, navela ih je nekoliko, ali posebno je želela da među njima bude Šako Polumenta. Objasnila je koliko voli njegove pesme i da na svoj najlepši dan želi da sluša posebno njegove balade. Dea ga je sama pozvala da uveliča njeno duplo slavlje, što je on s oduševljenjem prihvatio. Zahvalio joj je na pozivu i obećao da će joj pevati svaku pesmu koju poželi”, otkriva izvor.


Pentagon ocenio neodrživom poljsku ponudu za avione Mig-29 za Ukrajinu - Radio Sto Plus\nPentagon ocenio neodrživom poljsku ponudu za avione Mig-29 za Ukrajinu\nSAD su ocenile da je predlog Poljske da američkoj vojsci stravi na raspolaganje svoje avione Mig-29 da bi ih Vašington zatim predao Ukrajini, "nije održiv", rekao je sinoć portparol Pentagona.\n„Ne mislimo da je predlog Poljske održiv“, rekao je Džon Kirbi u saopštenju.\nOn je ocenio da bi konkretno takva akcija vojne pomoći Ukrajini u vreme ruske invazije na tu zemlju, dovela NATO u još složeniju situaciju.\nPoljska je juče saopštila da je spremna da hitno, bez naknade, stavi svoje avione MIG-29 koje je više puta od zemalja NATO molila Ukrajina na raspolaganje SAD i pošalje u bazu NATO Ramštajn u Nemačkoj, odakle bi mogli da budu prebačeni Ukrajni.\nKirbi je rekao da najava Poljske da namerava da pošalje 28 aviona u američku bazu u Nemačkoj pokreće zabrinjavajuće izglede da ratni avioni kreću iz američke i NATO baze da lete u vazdušni prostor koji je sporan u odnosima sa Rusijom u ukrajinskom sukobu.\n„Nastavićemo da se konsultujemo sa Poljskom i našim drugim NATO saveznicima o ovom pitanju i teškim logističkim izazovima koje ono postavlja, ali ne mislimo da je poljski predlog održiv“, rekao je Kirbi.\nPredloženi poklon ratnih aviona bio bi podstrek za moral Ukrajinaca koji su pod napadom Rusije gotovo dve nedelje, ali to predstavlja i rizik da se rat proširi izvan Ukrajine.\nRusija je saopštila da bi podršku ukrajinskim vazdušnim snagama smatrala kao ulazak u rat i da bi na to moglo da uzvrati.\nAmerički zvaničnici nisu bili unapred obavešteni o poljskoj ponudi Migova. Taj predlog nije pomenut u razgovorima državnog sekretara SAD Entonija Blinkena tokom njegove posete Poljskoj ovog vikenda, rekao je jedan američki zvaničnik upoznat s tim razgovorima, prenosi agencija AP.


Arhiva - Pripadnik specijalnih snaga američke vojske na nepoznatoj lokaciji u Somaliji, 28. juna 2020.\nPentagon je saopštio u petak da povlači veći deo američkih trupa iz Somalije po nalogu predsednika Donalda Trampa, nastavljajući tako postizborne napore Trampa da smanji američku umešanost u antiterorističke misije u inostranstvu.\nNe navodeći detalje, Pentagon je u kratkom saopštenju naveo da će "veći deo" američkih trupa i sredstava u Somaliji biti povučen početkom 2021.\nU toj zemlji na afričkom rogu, SAD imaju oko 700 vojnika, koji obučavaju i savetuju lokalne snage u proširenoj borbi protiv ekstremističke grupe Al Šabab, članice Al Kaide.\nTramp je nedavno naredio preusmeravanje trupa u Avganistanu i Iraku, a očekivalo se da povuče neke ili sve trupe iz Somalije.\nGeneral Mark Mili, predsedavajući Združenog generalštaba, rekao je u sredu da se o budućoj strukturi američkog vojnog prisustva u Somaliji još uvek raspravlja.\nPrilagođeno američko prisustvo, rekao je Mili, predstavljalo bi "relativno mali otisak, relativno niske troškove u pogledu broja osoblja i u smislu novca".\nNije pružio nikakve detalje, ali naglasio je da su SAD i dalje zabrinute zbog pretnje koju predstavlja Al Šabab, koji je nazvao "produžetkom Al Kaide", ekstremističke grupe koja je 11. septembra 2001. planirala napade na Sjedinjene Države iz Avganistana.\n"Oni imaju određeni domet i mogli bi, ako ostanu bez nadzora, da sprovode operacije protiv ne samo američkih interesa u regionu već i protiv domovine", rekao je on.\nSkrećući pažnju na to da Somalija ostaje opasno mesto za Amerikance, on je kazao da je tamo nedavno ubijen oficir CIA.\nVršilac dužnosti ministra odbrane Kristofer Miler boravio je u kratkoj poseti Somaliji prošle nedelje i sastao se sa američkim trupama.\nU zavisnosti od toga šta ostaje od američkog prisustva u Somaliji kada preuzme dužnost 20. januara, novoizabrani predsednik Džo Bajden mogao bi da preokrene Trampovo povlačenje ili da izvrši druga prilagođavanja kako bi odražavao svoje prioritete u borbi protiv terorizma.\nAmerička vojska takođe je prisutna u susednom Džibutiju na moreuzu Bab al Mandab.\nDžin Langevin , demokratski poslanik sa Roud Ajlanda, kritikovao je Trampovo povlačenje iz Somalije kao "predaju Al Kaidi i poklon Kini".\nLangevin je predsednik Pododbora za obaveštajne poslove i pretnje u Predstavničkom domu.\n"Kada američke snage napuste Somaliju kao odgovor na današnje naređenje, diplomatama i humanitarnim radnicima počinje da bude teže da pomognu ljudima da reše sukobe bez nasilja i gubitka života", rekao je Langevin. "Sa predstojećim izborima u Somaliji i sukobima koji su besneli u susednoj Etiopiji, napuštanje naših partnera ne može doći u gorem trenutku".\nU odgovoru na napad, u vazdušnom udaru SAD na Al Šabab u Somaliji ubijeno 18\nLangevin je rekao da će Kina iskoristiti priliku da izgradi svoj uticaj na rogu Afrike.\nPentagon je saopštio da povlačenje u Somaliji ne označava kraj tamošnjih američkih protuterorističkih napora.\n"Kao rezultat ove odluke, neke snage mogu biti prekomandovane van istočne Afrike", kaže se. "Međutim, preostale snage biće prebačene iz Somalije u susedne zemlje kako bi se omogućile prekogranične operacije i američkih i partnerskih snaga da održe pritisak protiv nasilnih ekstremističkih organizacija koje deluju u Somaliji".\nDodaje se: "SAD će zadržati sposobnost da vode ciljane antiterorističke operacije u Somaliji i prikupljaju rana upozorenja i indikatore u vezi sa pretnjama domovini".\nVelika eksplozija u prestonici Somalije, srušila se i škola\nPriroda pretnje koju predstavlja Al Šabab i odgovarajući odgovor SAD stvar su sve veće rasprave u Pentagonu, koji traži mogućnosti da svoj fokus usmeri ka Kini, kao veći dugoročni izazov.\nIzveštaj nadzorne službe Sekretarijata za odbranu prošle nedelje kaže da je američka komanda za Afriku ove godine zabeležila "konačan pomak" u fokusu Al Šababa da napadne američke interese u regionu.\nAfrička komanda kaže da je Al Šabab najopasnija i najopasnija pretnja u Africi.\nMediji: SAD razmatraju povlačenje antiterorističkih jedinica iz Afrike


Svečano otvoren 62. Međunarodni sajam knjiga - LookerWeekly.com magazin\nNa Beogradskom sajmu danas je svečano otvoren 62. Međunarodni sajam knjiga čiji je počasni gost nemački jezik, a predviđeno je da u okviru te manifestacije Nemačka, Švajcarska, Austrija i Lihtenštajn predstave svoje savremeno stvaralaštvo sa 350 premijernih naslova.\nSvečano otvaranje sajma počelo je programom “Četiri zemlje jedan jezik” u 18 sati a posetioci su imali priliku da se upoznaju sa 1.000 knjiga savremenih autora nemačkog govornog područja.\nOtvaranju u Hali 2 Beogradskog sajma prisustvovao je veliki broj građana i posetilaca te manifestacije.\nKapije Beogradskog sajma zvanično su za posetioce otvoreno od 10 časova, a ljubiteljima pisane reči će se do 29. oktobra, pod sloganom “Ključ je u knjigama”, predstaviti blizu 500 izlagača iz Srbije i inostranstva.\nDobitnica Nobelove nagrade za književnost Herta Miler održaće predavanje u ponedeljak u Jugoslovenskom dramskom pozorištu, a gosti sajma biće i Marsel Bajer, Vladimir Kaminer, Jan Vagner, Folker Kučer, Ingo Šulce, Arno Kameniš, Dana Grigorča, Melinda Nađ Abonji, Jonas Lišer, Tereza Preauer, Valentin Grebner, Luc Ratenov i Katrin Regla.\nAmbasadori Nemačke, Austrije i Švajcarske Aksel Ditman, Johanes Ajgner i Filip Ge, kao i princ Stefan od Lihtenštajna će u ponedeljak u okviru progama “Neobična geografija” zajedno sa piscem i bivšim ambasadorom Srbije u Beču Draganom Velikićem predstaviti svoje zemlje i kulturu.\nKroz različite programe Sajam će obeležiti i 800 godina od krunisanja Stefana Prvovenčanog, 250 godina od rođenja Filipa Višnjića, 125 Ive Andrića, 150 godina od smrti Šarla Bodlera, vek od smrti Vladislava Petkovića Disa i Milutina Bojića, 170 godina Njegoševog “Gorskog vijenca”, 50 godina od izdavanja romana “Sto godina samoće” Gabrijela Garsije Markesa i romana “Derviš i smrt” Meše Selimovića.\nPreko tri hiljade knjiga razmenjeno na festivalu ČitamЧиташ u Novom bioskopu Zvezda


Krizni štab: Pojačane mere bezbednosti, 15. jul 2020. - Dan u Beogradu\nNaslovna » BG svaštara » Obrati pažnju! » Krizni štab: Pojačane mere bezbednosti, 15. jul 2020.\nKrizni štab: Pojačane mere bezbednosti (foto: Pixabay)\nKrizni štab: Pojačane mere bezbednosti, 15. jul 2020.\nAh Neša 15. juli 2020. Obrati pažnju! Postavite komentar\nKrizni štab za zaštitu stanovništva od zarazne bolesti COVID-19, doneo je pojačane mere bezbednosti koje će važiti na celoj teritoriji Srbije.\nBez obzira na to da li je u određenoj opštini ili gradu proglašena vanredna situacija, zabranjena su okupljanja na javnim mestima u zatvorenom i otvorenom prostoru za više od deset ljudi.\nZa vreme boravka na javnim mestima, između okupljenih mora postojati udaljenost od jednog i po metra, odnosno svaka osoba mora zauzimati minimum četiri kvadratna metra.\nMera koja se tiče zaštitnih maski i koja je na snazi u Beogradu danas je proširena na teritoriju cele Srbije, bez izuzetka.\nSve mere koje su usvojene na današnjoj sednici Kriznog štaba važiće od petka, 17. jula 2020.\nApel Vlade Srbije\n„Vlada Republike Srbije još jednom apeluje na sve građane da poštuju sve donete mere zarad sopstvenog zdravlja i zdravlja svojih najbližih.\nUvereni smo da ćemo zajedno sa svim svojim građanima, uz najveću moguću disciplinu i odgovornost, iz bitke protiv koronavirusa izaći kao pobednici“, piše u saopštenju.\nTagovibg svaštara covid-19 krizni štab leto u beogradu mere bezbednosti obrati pažnju srbija virus korona zaštitne maske zdravlje\nPrethodni Lucky 5 i Meridian ti donose 1000 RSD na poklon za dobitnu kombinaciju\nSledeći Biblioteka grada Beograda: Pričam ne skitam


DS: Konkursi za direktore u Subotici su obična farsa | Autonomija\nDS: Konkursi za direktore u Subotici su obična farsa\nDaj šta daš, samo da se prigrabi i otme što pre i što više\nSubotički odbor Demokratske stranke (DS) ocenio je danas da su raspisani konkursi za direktore javnih preduzeća u Subotici samo farsa, kojom će se „legalizovati“ već dogovoreni kandidati iz stranaka koje čine lokalnu vlast.\n„Gradska vlast se toliko bahato ponaša da je na TV Yu Eco predsednik Komisije za izbor direktora grada Subotice Čaba Kern, koga je izabrala koalicija koja čini skupštinsku većinu, na pitanje novinara o kriterijumima za izbor direktora javnih preduzeća u Subotici, otvoreno odgovorio da je ono što je ‘napravljeno u decembru to će biti legalizovano, odnosno potvrđeno'“, navodi se u saopštenju subotičkog DS.\nKako su subotičke demokrate navele, Kern je dodao da smatra da „neće biti velika navala kandidata“.\nU saopštenju se zaključuje da je jasno rečeno da će stranački postavljeni vršioci dužnosti direktora subotičkih JP i JKP biti izabrani za direktore.\n„Konkursom koji je tek raspisan, potpuno se obesmišljava konkursna procedura i diskvalifikuju stručnjaci koji bi se na konkurs odazvali“, dodaje se u njemu.\nSubotičke demokrate su istakle da je „skandalozna izjava“ predsednika gradske Komisije za izbor direktora JP i JKP, neoboriv dokaz da će direktorska mesta u subotičkim javnim preduzećima opet biti deljena po principu partijskog plena, a da se stručnjacima poručuje da nije potrebno da konkurišu, jer se unapred zna ko je pobednik konkursa.\n„Koliko je konkurs za izbor direktora JP i JKP u Subotici farsa, pokazuje i činjenica da se od kandidata za direktora JP Radio Subotica traži da napiše program razvoja preduzeća za naredne četiri godine. Poznato je da je Zakonom o javnom informisanju i medijima Republike Srbije predviđeno povlačenje države iz medija do 1. jula 2015. godine, pa tako i grad Subotica za najviše devet meseci neće biti vlasnik Radio Subotice, pa neće imati ingerencije da postavlja rukovodstvo“, upozorio je DS u Subotici.\nTa stranka je u saopštenju ocenila da koaliciju na vlasti u Subotici nije briga šta piše u zakonima Srbije, koje su sami izglasali.\nSubotičke demokrate su poručile i da koalicija u tom gradu funkcioniše na principu „Daj šta daš, samo da se prigrabi i otme što pre i što više!“.\nSubotička lokalna samouprava objavila je pre nedelju dana konkurse za izbor direktora 14 javnih i komunalnih preduzeća.


Njemački “Meser” planira investiciju od milion evra\n06.09.2012. / 12:28\nBANJALUKA, Njemačka kompanija “Meser” planira izgradnju vlastitog objekta u Tehnološkom biznis parku Banjaluka i investiciju od milion evra, rečeno je nakon sastanka predsjednika Skupštine grada Banjaluka Slobodana Gavranovića i generalnog direktora predstavništva ove kompanije za BiH Valentina Ilijevskog.\nIstičući da je “Meser” jedan od najvećih industrijskih proizvođača plemenitih gasova u svijetu, Ilijevski je rekao da je ova kompanija veoma zainteresovana da dođe i u Banjaluku na tržište i investira u Tehnološki biznis park, kao prva kompanija.\nOn je naveo da je planirana vrijednost investicija milion evra, te objasnio da će investicija na početku biti namijenjena za administraciju, proizvodnju plinova i skladište.\n“Planiramo i proizvodnju gasova poput kiseonika, argona, azota, sve što je neophodno za industrijsku i medicinsku proizvodnju. Spremni smo, treba samo da prebrodimo neke administrativne prepreke i onda možemo početi sa investicijom”, rekao je Ilijevski novinarima nako sastanka.\nGavranović je rekao da su predstavnici kompanije “Meser” u nekoliko navrata imali kontakte sa Gradskom razvojnom agencijom, tragajući za pogodnom lokacijom za investiranje na području Banjaluke.\n“Kompanija je lokaciju Tehnološkog biznis parka u Ramićima ocijenila kao veoma pogodnu i ima spreman budžet za investiranje. Stalo nam je da obezbijedimo zemljište i stvorimo ugovorni odnos da bi počela faza projektovanja i ulaganja kompanije”, rekao je Gavranović novinarima nakon sastanka.\n“Na prostoru Tehnološkog biznis parka namjeravamo da obezbijedimo veliki potencijal za ulaganje i da resurse stavimo u funkciju razvoja malih i srednjih preduzeća i određenih uslužnih i proizvodnih kapaciteta”, rekao je Gavranović.\nOn je istakao da u BiH i Republici Srpskoj problem predstavljaju administrativne i birokratske procedure i barijere.\n“Učinićemo sve da u Banjaluci te barijere svedemo na donju granicu ili da ih potpuno ukinemo. Ispoštovaćemo sve zakonske procedure i stvoriti uslove da ovaj investitor što prije može ući na tu lokaciju”, naglasio je Gavranović. Srna\nTagovi: banjalukainvesticijemeserslobodan gavranovictehnoloski biznis parkvalentn ilijevski


1. i 2. mjesto za selekcije Škole fudbala "Asim Ferhatović-Hase" u Bijeljini | Oficijelna stranica FK Sarajevo\n1. i 2. mjesto za selekcije Škole fudbala "Asim Ferhatović-Hase" u Bijeljini\n25.06.2015 u 19:09h\nU periodu od 18. do 21. juna tekuće godine, održan je tradicionalni turnir pod nazivom "Trofej Ilija Pantelić" u Etno selu Stanišići u Bijeljini. Škola fudbala "Asim Ferhatović-Hase" na turniru je učestvovala sa dvije selekcije, te ostvarila zapažene rezultate.\nDječaci naše Škole, koji su rođeni 2002. godine, odigrali su ovaj turnir na jednom sjajnom nivou, te su osvojili prvo mjesto! U prvoj utakmici su savladali Akademiju "Savo Milošević" rezultatom 2:1, golovima Mulaosmanovića i Halilagića, a u drugoj su remizirali sa FK Srem. Utakmica je završena rezultatom 2:2, a za Sarajevo su pogađali Mahmutović i Brkanić.\nPosljednja utakmica grupne faze donijela je novu pobjedu Sarajeva. Ovog puta, naši dječaci su savladali ekipu Bajine Bašte minimalnim rezultatom 1:0, a pobjedonosni gol je postigao Suvalija.\nU četvrtfinalnoj utakmici, Sarajevo je golovima Mulaosmanovića i Dževlana savladalo Bammi, a u polufinalnoj golom Đuderije i reprezentaciju RS-a. Finalna utakmica donijela je ponovo susret sa Sremom, a za razliku od prvog, naši dječaci su ovog puta slavili sigurnu pobjedu rezultatom 3:1, i to golovima Suvalije (2), te Ferhatovića. Vrijedi istaći da je naš Faris Krkalić proglašen najboljim golmanom turnira.\nNa turniru je učestvovala i selekcija Škole fudbala "Asim Ferhatović-Hase", koju su činili dječaci rođeni 2006. godine. Oni su, također, odigrali nekoliko odličnih utakmica, ali su na kraju propustili priliku da ponovo uspjeh starijih klupskih kolega, te su osvojili drugo mjesto.\nVrijedi istaći da je turniru, kao specijalni gost, prisustvovao i Mirsad Fazlagić, legendarni defanzivac sa Koševa, koji je ostavio dubok trag noseći dres Fudbalskog kluba Sarajevo, ali i reprezentativnih selekcija bivše Jugoslavije.\nFotografije sa učešća Škole fudbala "Asim Ferhatović-Hase" na turniru u Bijeljini pogledajte klikom na LINK.\nOvim putem pozivamo sve one dječake, koji još uvijek nisu počeli da treniraju fudbal, da to promijene, te da svoj sportski san ostvare upravo u Fudbalskom klubu Sarajevo, aktuelnom šampionu Bosne i Hercegovine.\nViše informacija o upisu u Omladinski pogon FK Sarajevo i Školu fudbala "Asim Ferhatović-Hase" možete dobiti putem e-maila [email protected] ili na tel/fax (033) 664-262 i 222-280. Posjetite i web stranicu FK Sarajevo, odnosno dio namijenjen Omladinskom pogonu, klikom na LINK.


Za obične građane širom sveta "Soni" je sinonim za elektroniku, proizvode kao što su muzički uređaji, kompjuteri i televizori. Taj div japanske elektronske i zabavne industrije, međutim, u prve dve decenije ovog veka prošao je kroz veliku krizu, koja bi se mogla okarakterisati kao ozbiljna egzistencijalna kriza.\nFoto: JOHNNY GREIG / Sciencephoto / Profimedia\nU sklopu tih bolnih promena, 2005. godine prvi put u svojoj istoriji, "Soni" je imenovao stranca, Amerikanca britanskog porekla Hauarda Stringera, za generalnog direktora. Te godine je i zaista otpušteno 10.000 radnika, izveštava RTS.\nIako u plusu oko 700 miliona dolara, poslovanje u oblasti filmske industrije nije ušlo u sam vrh liste zbog zatvaranja bioskopa i, kasnije, ograničenja broja posetilaca prouzrokovanih epidemijom koronavirusa. Nakon pada u gubitke u fiskalnoj 2008, "Soni" je beležio negativan rezultat sve do fiskalne 2015. godine, kada su reforme konačno urodile plodom i konglomerat blago vratile u pozitivno, ističe dopisnik RTS-a Ilja Musulin.\nIza boljeg poslovanja u poslednjih pet godina i skoka profita u fiskalnoj 2020, smatraju japanski stručnjaci, nalaze se gore opisani, konstantni napori za racionalizaciju i prebacivanje akcenta u ulaganju sa razvoja i proizvodnje elektronskih uređaja (grane u kojoj je, u konkurenciji sa kompanijama kao što su "Samsung" ili "Epl", "Soni" počeo da kasni u inovacijama i obaranju cena krajem devedesetih i početkom dvehiljaditih) na industriju zabave: video igre, muziku i film.


Cilj ove posjete je realizacija putopisne emisije Reisen – Erlebe Montenegro (Putovanja - doživite Crnu Goru) koja je namijenjena turistima mlađe životne dobi. U emisiji voditeljka Nina Heins putuje\nkroz posebne regije i zemlje i istražuje šta mladi mogu da dožive u destinaciji. Fokus emisije koja će se snimiti u našoj destinaciji biće na aktivnom odmoru, gastronomiji, crnogorskoj kulturi i tradiciji.\nNacionalna turistička organizacija i lokalne turističke organizacije pripremile su raznovrstan program kroz koji će novinari imati priliku da se upoznaju sa značajnim dijelom turističke ponude destinacije.\nKadrovi za emisiju biće snimani na atraktivnim turističkim lokacijama u Baru, Ulcinju, Kotoru i Perastu, Herceg Novom, Plužinama, Pljevljima i nacionalnim parkovima Durmitor, Skadarsko jezero i Lovćen.\nNjemački novinari će posjetiti Stari Bar gdje će imati priliku da uživaju u degustaciji maslinovog ulja i pripremi bakvale. U Ulcinju će posjetiti Park prirode Ulcinjska Solana i Veliku plažu kada će imati priliku da se oprobaju u kajtsurfingu. Rafting na rijeci Tari, zip line, planinarenje na Bobotov kuk, kanjonig, posjeta eko selima, manastiru Ostrog, Husein - pašinoj džamiji, mauzoleju na Lovćenu i Plavoj špilji samo su dio aktivnosti koje smo za novinare TV Hesišer Rundfunk organizovali u saradnji sa lokalnim turističkim organizacijama, kazali su iz NTOCG.\nNjemačka Televizija Hessischer Rundfunk (Hesišer Rundfunk) dio je ARD asocijacije koju čine najveće javne radiodifuzne koorporacije u Njemačkoj. Očekuje se da će emisija Reisen – Erlebe Montenegro\n(Putovanja - doživite Crnu Goru) prilikom prvog prikazivanja privući pažnju preko milion gledalaca što će imati izuzetan promotivni efekat za Crnu Goru kao turističku destinaciju na tržištu Njemačke.\nOrganizaciju ove studijske posjete podržale su lokalne turističke organizacije Ulcinja, Bara, Kotora, Herceg Novog i Pljevalja, Opština Kotor, Narodni muzeji Crne Gore, JP Nacionalni parkovi Crne Gore, Centar\nza zaštitu i proučavanje ptica CZIP i hoteli Conte – Perast i Bianca Resort & Spa.


Džo Bajden – 46. izabrani predsednik - Užička nedelja najozbiljniji medij Zapadne Srbije\npočetak NAJNOVIJE Džo Bajden – 46. izabrani predsednik\nod Mila Filipović 9. новембра 2020.\nNapisao/la Mila Filipović 9. новембра 2020. 589 pregleda\n– U međuvremenu, Amerika je i dalje podeljena na crvenu i plavu, zaražena virusom i mržnjom, sa ekonomijom koju neizvesnost može brzo i lako uzdrmati. Predsednik Tramp još uvek nije čestitao izabranom predsednikom Bajdenu, a o rukovanju, bez obzira na virus, više niko i ne razmišlja –\nNakon proglašenja pobede u Pensilvaniji, Džo Bajden je izabrani novi američki predsednik, a Kamala Haris, nova izabrana potpredsednica. Posle nekoliko dana izbornih nedoumica, prebrojavanja glasova i istraživanja izbornih propusta, Bajden je skupio 290 izbornih glasova, uz Pensilvaniju i Nevadu, i tako obezbedio put do Bele kuće, u kojoj je do 2016. bio kao potpredsednik.\nOdmah nakon objavljene vesti na ulicama širom Amerike počele su proslave Bajdenovih pristalica, naročito u Vašingtonu, Njujorku i Čikagu. Ispred Bele Kuće okupio se veliki broj građana, sa transparentima “Otpušten si”, aludirajući na TV šou predsednika Trampa, i zahtevima da on iz Bele Kuće izađe već danas, pre januarske inauguracije novog predsednika.\nNa drugoj strani, predsednik Tramp nije priznao poraz, tvrdeći da je sa svojim timom advokata sakupio dovoljno dokaza za efikasne sudske procese u Pensilvaniji, Mičigenu, Viskonsinu, Arizoni i Nevadi, tvrdeći da se Bajdenu i Haris žuri da obznane i proslave pobedu, iako i oni znaju da izbori još uvek nisu završeni.\nNa nekoliko načina je izborom Bajdena i Haris ispisana američka istorija. Bajden će biti najstariji američki predsednik, koji je baš na dan kada je proglašena njegova izborna pobeda 48. godina ranije izabran za američkog senatora. Za predsednika se kandidovao 1988, kada je morao da napusti kampanju, jer je plagirao govor britanskog političara Nila Kinoka. Bio je kandidat i 2008, kada je u prelimirnarnim izborima dobio samo 1 odsto glasova, ali ga je Obama izabrao za potpredsednika. 2016. nije išao u trku, jer je Obama verovao da Hilari Klinton ima bolje šanse.\nKamala Haris je američki senator, jedna od onih koji stoje duboko na levoj stvarni i zalaže se za ultraprogresivne programe. Biće prva žena afro-američkog/indijskog porekla koja je izabrana za američkog potpredsednika.\nNa govoru u Delavare, gradu iz koga je Džo Bajden, Kamala Haris je zahvalila svima koji su ih doveli do pobede, kroz težak rad, teškoće, suze, radost, ali i hrabrost, vodeći ih u borbi za pravdu i jednakost i glasajući za opciju Demokratske partije. “Izabrali ste snagu, jedinstvo, pristojnost, nauku i istinu. Izabrali ste Džoa Bajdena za sledećeg predsednika Amerike. A Džo je ujedinitelj, iscelitelj, pomoći će naciji da pronađe svoj put i ulogu.” -rekla je Haris.\nObraćajući se pristalicama, Bajden je rekao:\n“Građani Amerike su izabrali, dali su 74 miliona glasova nama, najviše u istoriji izbora američkog predsednika, za sutra, koje će doneti bolji dan. Biću predsednik koji ne deli, vec ujedinjuje, neću videti plave i crvene države, već samo Sjedinjene američke države. Ameriku i čine njeni građani, to je duša ove nacije, srednja klasa, koja će učiniti da Amerika ponovo bude poštovana u svetu i ujedinjena kod kuće. Uz sebe ću imati fantastičnu potpredsednicu, prvu ženu – ćerku imigranata ikada izabranu za potpredsednika Amerike. Ja sam ponosni Demokrata, ali ću vladati kao predsednik svih građana”\nNakon ovih izbora, još uvek je neizvestan primat u američkom Senatu, jer će se kandidati za 2 senatorska mesta u Džordžiji boriti u drugom krugu, zakazanom za 5. januar. Pred nama će biti najskuplja izborna kampanja, jer će ta dva mesta određivati prevlast moći – ukoliko Republikanci zadrže većinu, predsednik Bajden će za mnoge zakone imati zavezane ruke, a ako, pak, većina pripadne Demokratama, put će biti otvoren i za novi Zeleni program, poresku reformu, uspostavljanja dve nove države – Vašington DC i Porto Riko, i eventualno povećanje broja sudija u Vrhovnom sudu.\nU međuvremenu, Amerika je i dalje podeljena na crvenu i plavu, zaražena virusom i mržnjom, sa ekonomijom koju neizvesnost može brzo i lako uzdrmati. Predsednik Tramp još uvek nije čestitao izabranom predsednikom Bajdenu, a o rukovanju, bez obzira na virus, više niko i ne razmišlja.